Ўзбекистон Республикаси Президенти Шавкат Мирзиёевнинг Олий Мажлисга Мурожаатномаси » Toshkent avtomobil yo`llarini loyihalash, qurish va ekspluatatsiyasi instituti\nБуюк Имом Бухорий ҳазратларининг "Ал-Жомеъ ас-Саҳиҳ” асари"Барча эзгу амаллар ниятга боғлиқ, ҳар бир кишига фақат ният қилган нарсаси берилади”деган ҳадис билан бошланишида албатта жуда чуқур маъно бор.\nБиз 2018 йилга"Фаол тадбиркорлик, инновацион ғоялар ва технологияларниқўллаб-қувватлаш йили”деб ном бериб, Давлат дастури доирасида 21триллион сўм ва 1миллиард долларга тенг 76мингта лойиҳани амалга оширганимиз ўтган йили яхши ният билан бошлаган ишларимизнинг натижасини кўрсатиб турибди.\nКўрилган чора-тадбирлар туфайлиаҳолининг реал умумий даромадлари 2017 йилга нисбатан 12 фоизга ошди.\n"Ҳар бир оила – тадбиркор”,"Ёшлар – келажагимиз”каби дастурлар доирасида 2 триллион сўмга яқин маблағ ажратилиб, жойларда 2минг 600дан ортиқ бизнес лойиҳалари амалга оширилди.\nБу йилдан бошлаб, солиқларнинг прогноздан ошириб бажарилган қисми ҳисобидан ҳудудларда 5,5триллион сўм қўшимча маблағ қолдирилди.\nБу, ўтган йилга нисбатан 6баробар, 2016йилга нисбатан эса – шунга эътибор беришингизни сўрайман – 32баробар кўпдир.\nХусусан,"Обод қишлоқ”ва"Обод маҳалла”дастурлари халқимиз томонидан катта мамнуният билан кутиб олинди. Жорий йилда бу борадаги қурилиш ва ободонлаштириш ишларига 3триллионсўм маблағ йўналтирилди.\n2018 йилда 18 та давлатлараро расмий ташрифлар амалга оширилди ва 52миллиард долларлик 1минг 80та лойиҳа бўйича келишувларга эришилди.\nЖаҳон банки, Европа тикланиш ва тараққиёт банки, Ислом ва Осиё тараққиёт банклари, бошқа халқаро молия институтлари билан ҳамкорликдаги инвестициялар ҳажми 8,5миллиард долларни ташкил этди.\nАрмия ва халқ бирлигини таъминлаш мақсадидабарча ҳудудларда ҳарбий-маъмурий секторлар ташкил этилди.\nЁшларимизга муносиб таълим бериш, уларнинг илм-фанга бўлган интилишларини рўёбга чиқаришимиз керак. Шу мақсаддамактабгача таълим тизимини ривожлантиришимиз, ўрта ва олий ўқув юртларининг моддий-техник базасини, илмий ва ўқув жараёнлари сифатини тубдан яхшилашимиз керак.\nШуларнинг барчасини ҳисобга олиб, 2018 йилда бошлаган ишларимизни мантиқий давом эттириш ва юксак босқичга кўтариш мақсадида, мен кириб келаётган янги – 2019йилга"Фаол инвестициялар ва ижтимоий ривожланиш йили”, деб ном беришни таклиф этаман.\n"Ойнаи жаҳон” орқали бизни кузатиб турган халқимиз ана шу саволларга биздан жавоб кутишга тўла ҳақли.\n–очиқ иқтисодиёт, соғлом рақобат, ишбилармонлик ва инвестиция муҳитини тубдан яхшилаш учун зарур шароитларни яратиш;\n–иқтисодиётда давлат иштирокини камайтириш, хусусий секторни жадал ривожлантириш орқали янги иш ўринларини кўпайтириш;\n–иқтисодиётни модернизация ва диверсификация қилиш, меҳнат унумдорлигини ошириш орқали юқори иқтисодий ўсишни таъминлаш;\n–"яширин” иқтисодиётга қарши курашиш, унинг ҳажмини кескин қисқартириш;\n–валютани эркинлаштириш сиёсатини изчил давом эттириш, барқарор монетар сиёсатни амалга ошириш;\n–иқтисодиётни ривожлантиришга доир стратегик вазифаларни рўёбга чиқаришга қодир малакали кадрларни тайёрлаш.\nБиринчидан,бизмакроиқтисодийбарқарорликни ваюқори иқтисодий ўсиш суръатларинитаъминлашимиз шарт.\nШу мақсаддаБирлашган Миллатлар Ташкилоти ва Халқаро валюта фондининг Миллий ҳисоблар тизимини республикамизда 2020йил 1 январдан бошлаб тўлиқ жорий этишимиз лозим.\nБюджет ҳисобидан маблағ ажратиладиган ҳар қандай дастур ёки лойиҳанинг сифат ва миқдор кўрсаткичларидан иборат,натижага йўналтирилган индикаторлари бўлиши керак.\nШунингдек, бир ой муддатда ташқи бозордаги ўзгаришларнинг иқтисодиётимизга салбий таъсирини камайтириш бўйича "Йўл харитаси”ни ишлаб чиқиш лозим.\nИқтисодиётнинг барча соҳаларини рақамли технологиялар асосида янгилашни назарда тутадиган Рақамли иқтисодиёт миллий концепциясини ишлаб чиқишимиз керак. Шу асосда "Рақамли Ўзбекистон –2030” дастурини ҳаётга татбиқ этишимиз зарур.\nШунинг учун Ҳукуматга икки ой муддатда рақамли иқтисодиётга ўтиш бўйича "Йўл харитаси”ни ишлаб чиқиш топширилади. Бу борада ахборот хавфсизлигини таъминлашга алоҳида эътибор қаратиш зарур.\nМасалан, дунёдаги нуфузли"Fitch Ratings”ва"Standart & Poo’rs”рейтинг агентликлари биринчи марта мамлакатимизнинг халқаро суверен кредит рейтингини белгилади.\nАна шу рейтинг баҳолари"Барқарор”прогнозига эга бўлиб, бу яқин 12-18 ой давомида ушбу кўрсаткичнинг пасайиш эҳтимоли камлигини билдиради.\nБу борада биз"J.P.Morgan”,"Citibank”,"Deutsche Bank”каби етакчи халқаро инвестиция банклари билан ҳамкорлик олиб бормоқдамиз.\nШу мақсаддаВазирлар Маҳкамасига бир ой муддатда аниқ комплекс чора-тадбирлар ишлаб чиқиш, жумладан, мамлакатимизни Глобал рақобатбардошлик рейтингига киритиш бўйича тегишли ишларни амалга ошириш топширилади.\nУчинчидан, банк ва молия тизимидаислоҳотларни жадал давом эттириш,соҳага замонавий бозор механизмларини кенгжорийэтиш зарур.\nБугунги кунда банк тизимидаги энг асосий муаммо – улар капиталининг асосий қисми, яъни, 83фоизи давлатга тегишли эканидир. Бу, ўз навбатида, банк секторида соғлом рақобатга тўсиқ бўлиб, хизмат кўрсатиш сифатига салбий таъсир қилмоқда.\nАфсуски, ялпи ички маҳсулотда "яширин” иқтисодиётнинг улуши катта бўлиб, бу мамлакат ривожига салбий таъсир кўрсатмоқда.\nСолиқ юкини камайтириш, бизнес юритиш учун янада қулай шароитлар яратиш "яширин” иқтисодиётга барҳам беришнинг ягона йўлидир. Шунинг учун бу борада таъсирчан чораларни назарда тутадиган алоҳида дастур ишлаб чиқишимиз зарур.\nВазирлар Маҳкамасига икки ой муддатда ана шу масала бўйича "Йўл харитаси” ишлаб чиқиш вазифаси топширилади.\nБуюк аллома Нажмиддин Кубро ҳазратлари"Муваффақиятни – саъй-ҳаракатда, муваффақиятсизликни эса – лоқайдлик ва дангасаликда кўрдим”, деб бежиз айтмаганлар.\nОлтинчидан, иқтисодиётни бошқаришдадавлат аралашувиникескинкамайтириш лозим.\nБугунги кунда мамлакатимизда 603та акциядорлик жамияти фаолият юритаётган бўлса, уларнинг 486тасида давлат улуши 52триллион сўмни ташкил этмоқда.\nДавлат активлари тартибсиз бошқарилаётгани ҳам самарадорликка салбий таъсир кўрсатмоқда. Масалан, ҳозирги вақтда 972 та давлат корхонаси активларининг атиги 21фоизи Давлат рақобат қўмитаси томонидан, қолган 79 фоизи вазирлик ва идоралар ҳамда хўжалик бирлашмалари томонидан бошқарилмоқда.\nБундай ёндашув сўнгги 27йил давомида давлат корхоналарини қандай аҳволга олиб келгани ҳеч кимга сир эмас. Авиасозлик саноати каби бутун бир соҳа йўқ бўлиб кетди.\nЕттинчидан,биз эркин бозор тамойилларини ўрнатмоқчи эканмиз,иқтисодиётнингетакчи тармоқларини ислоҳ қилиш варивожлантириш орқали соғлом рақобат муҳитинияратишимиз шарт.\nБу борада биринчи қадам сифатида "Ўзбекэнерго” ва "Ўзбекистон ҳаво йўллари” тизимини тубдан ислоҳ қилиш ҳақида қарорлар қабул қилдик.\n"Ўзбекистон ҳаво йўллари” миллий авиакомпанияси қайта ташкил этилиб, парвозларни амалга ошириш, аэропортларни бошқариш ва аэронавигация хизматлари бир-биридан ажратилди.\nКелгуси йилда бошқа стратегик тармоқларни ҳам, жумладан, "Ўзбекнефтгаз”, "Ўзкимёсаноат” жамиятлари, Навоий кон-металлургия комбинатини босқичма-босқич ислоҳ қилишни давом эттирамиз.\nМаҳсулот ишлаб чиқариш ҳажми ваунинг нархини белгилаш амалиётини бутунлай қайта кўриб чиқиб, бозор тамойилларини жорий этиш зарур.\nВазирлар Маҳкамасига ушбу масалалар юзасидан икки ой муддатда Ҳукумат дастурлари ва "йўл хариталари”ни ишлаб чиқиш топширилади.\nСаккизинчидан, иқтисодиётимизни жаҳон бозорига интеграцияқилиш ваэкспортни қўллаб-қувватлашустувор вазифадир.\nШу боис, "Узбекистан Эйрвейс” ва "Ўзбекистон темир йўллари” компаниялари товарларимизни экспорт қилиш бўйича замонавий логистика йўналишларини яратишлари зарур.\nВазирлар Маҳкамаси экспорт юкларини қўшни давлатлардан темир йўл орқали имтиёзли нархларда ўтказиш бўйича музокаралар олиб бориши керак. Шу билан бирга, Жаҳон банкининг"Логистика самарадорлиги индекси”даги мамлакатимиз ўрнини юқори позицияга кўтариш чораларини кўриш лозим.\nЮртимизнинг барча ҳудудларида замонавий талабларга жавоб берадиган, "ягона дарча” тамойили асосида фаолият кўрсатадиган божхона комплексларини барпо этиш керак.\nВазирлар Маҳкамасига бир ой муддатда юқорида қайд этилган масалалар бўйича "Йўл харитаси”ни ишлаб чиқиш вазифаси топширилади.\nОқибатда, республиканинг 27та туманида саноатнинг улуши вилоят кўрсаткичининг 1фоизига ҳам етмайди. Шу сабабли, ҳар бир туман ва шаҳар саноатини ривожлантириш бўйича ўрта ва узоқ муддатли дастурлар ишлаб чиқиш керак. Бу масалани, аввало, Қорақалпоғистон Республикаси ва вилоятлар раҳбарлари алоҳида назоратга олиши керак.\nЯнги йилда"Обод қишлоқ”ва"Обод маҳалла”дастурлари ижроси учун 4 триллион сўмдан зиёд маблағ ажратиш кўзда тутилмоқда.\nБугунги кунда мамлакатимизнинг урбанизация даражаси 35,5фоизни ташкил этади ва ҳозирдан бошлаб зарур чоралар кўрилмаса, ушбу кўрсаткич яқин келажакда пасайиши мумкин.\nБош вазир А.Арипов мамлакатимиз аҳолисининг урбанизация даражасини 2030йилга қадар 60 фоизга етказиш бўйича Давлат дастури ишлаб чиқиш учун шахсан масъул этиб белгиланади.\nЎнинчидан,қишлоқ хўжалиги соҳасинибошқариш тизимини ислоҳ қилиш, ер ва сув ресурсларидан оқилона фойдаланиш борасидаги илғор технологияларни жорий этиш, озиқ-овқат хавфсизлигини таъминлаш энг муҳимвазифамиздир.\nКейинги йилда кластер усулида пахта етиштиришни камида 52фоизга етказиш учун 48 та пахта-тўқимачилик кластерини ташкил этиш тўғрисида қарор қабул қилинди.\nУруғчиликда асл навларни яратиш мақсадидатажриба-селекция ишларини тубдан жонлантириш лозим.\nБугунги кунда фермер хўжаликларининг йиллик чорва озуқасига бўлган эҳтиёжининг фақат 35фоизи маҳаллий имкониятлар ҳисобидан қопланмоқда.\nЯна бир муҳим вазифа – сувни тежайдигансуғориштехнологияларини кенг қўллашдан иборат.\nВазирлар Маҳкамасига икки ой муддатда бу масала бўйича "Йўл харитаси”ни ишлаб чиқиш топширилади.\nВазирлар Маҳкамаси икки ой муддатда"2019-2024йилларда мамлакатда озиқ-овқат хавфсизлигини таъминлаш миллий дастури”ни қабул қилиши керак.\n2019 йил –"Фаол инвестициялар ва ижтимоий ривожланиш йили”да ижтимоий соҳани янада ривожлантириш учун қуйидаги вазифаларни амалга ошириш зарур.\nУчинчидан,илм-фан, замонавий ва узлуксиз таълим тизимини янада такомиллаштириш зарур.\nХалқимизда"таълим ва тарбия бешикдан бошланади”деган ҳикматли бир сўз бор. Фақат маърифат инсонни камолга, жамиятни тараққиётга етаклайди.\nРивожланган мамлакатларда таълимнинг тўлиқ циклига инвестиция киритишга, яъни, бола 3ёшдан 22ёшгача бўлган даврда унинг тарбиясига сармоя сарфлашга катта эътибор берилади. Чунки ана шу сармоя жамиятга 15-17баробар миқдорда фойда келтиради. Бизда эса бу кўрсаткич атиги 4баробарни ташкил этади.\nШу йўлдаги муҳим амалий қадам сифатида болаларни мактабгача таълим билан қамраб олиш даражасини бугунги 34фоиздан 2019 йилда 44фоизга етказамиз.\nУмумий ўрта таълим тизимини бугунги кун талаблари асосида ташкил этиш, фарзандларимиз ҳар томонлама камол топиши учунбарча шароитларни яратиш лозим.\nБиз мамлакатимизда инвестицияларни фақатгина иқтисодиёт тармоқларига эмас, балки илмий ишланмалар "ноу-хау”лар соҳасига ҳам кенг жалб қилишимиз керак.\nМисол учун, юртимизда йилига 22мингдан ортиқ беморда онкологик касаллик аниқланмоқда.\nБешинчидан,хотин-қизлар ва ёшларни давлат томонидан ижтимоий қўллаб-қувватлашни янада кучайтириш лозим.\nБу борада жорий йилда кўрилган амалий чораларга қарамасдан, ҳалигача оғир турмуш шароитида яшаб, иш билан таъминланмаган 13мингдан зиёд хотин-қизлар борлиги ачинарлидир.\nМарказий банк, Қорақалпоғистон Республикаси, вилоятлар ва Тошкент шаҳри раҳбарларига 2019йилда турмуш шароити оғир бўлган 1минг 600нафар хотин-қизларни имтиёзли кредитлар асосида арзон уй-жойлар билан таъминлаш вазифаси топширилади.\nМамлакатимиз аҳолисининг қарийб ярмини ташкил этадиган ёшлар билан ишлаш масаласи, бундан буён ҳам энг асосий вазифаларимиздан бири бўлиб қолади.Ёшларни тадбиркорликка кенг жалб этиш, уларнинг бандлигини таъминлаш мақсадида"Ёшлар – келажагимиз”жамғармаси фаолиятини янада кенгайтириш зарур.2019йилда жамғарма учун 2триллион сўмдан зиёд маблағ ажратиш ва шу орқали 50 мингдан ортиқ янги иш ўрни яратиш лозим.\nЖумладан, давлат-хусусий шериклик асосида янги маданият ва истироҳат боғларини ташкил этиш, уларни замонавий ёшлар масканларига айлантириш чораларини кўриш зарур. Ушбу боғлар таркибида биринчи навбатда спорт майдончалари, амфитеатр ва кичик саҳналар, кутубхона, "Китоб кафелари” бўлиши лозим.\nШу сабабли тадбиркорларни қўллаб-қувватлаган ҳолда, жамоат жойларида бепул "вай-фай” ҳудудларини ташкил этиш чораларини кўришимиз керак.\nОлтинчидан,аҳоли турмуш шароитини яхшилаш, уни муносиб тураржой билан таъминлаш, халқимиз фаровонлигини ошириш доимо эътиборимиз марказида бўлади.\nНамунавий уйларнинг лойиҳаларини такомиллаштириш, энергияни тежайдиган технологияларни қўллаш, замонавий ва арзон қурилиш материалларидан фойдаланишгаалоҳида аҳамият бериш керак.\nАйни пайтда юртимиздаги 34мингдан ортиқ кўп қаватли уйларнинг аниқ ҳолатини яна бир бор ўрганиб, бу масала бўйича амалий чоралар кўриш зарур.\nУй-жой мулкдорлари ширкатларида маъмурий харажатларни камайтириш учун профессионал бошқарув компаниялари фаолиятини қўллаб-қувватлаш керак.Келгуси йилда аҳолини марказлашган тармоқлар орқали тоза ичимлик суви билан таъминлаш даражасини ҳозирги 65фоиздан 75фоизга етказишимиз лозим.Вазирлар Маҳкамаси икки ой муддатда ичимлик суви таъминоти ва канализация тизимини ривожлантириш бўйича қўшимча чора-тадбирлар ишлаб чиқиши зарур.Еттинчидан, жамиятда соғлом турмуш тарзини қарор топтириш, жисмоний тарбия ва спортни янада оммалаштириш яна бир долзарб вазифадир.\nЯна бир муҳим масала – мамлакатимизда қишки спорт турлари бўйича халқаро талаблар даражасида спортчилар тайёрлаш самарали тизимини яратиш керак.Пойтахтимизда барпо этилаётган "Ҳумо” муз спорти саройи, шунингдек, яқинда Тошкент вилоятининг Амирсой дам олиш масканида ишга тушириладиган замонавий мажмуа ҳам айни шу мақсадларга хизмат қилади.\nАйниқса, тиббиёт туризми, зиёрат туризми ва экотуризмни ривожлантириш нафақат иқтисодиёт, балки ижтимоий соҳалар ривожига ҳам катта туртки беради.Вазирлар Маҳкамаси бир ой муддатда2019-2025йилларда Туризмни ривожлантириш миллий концепциясини ишлаб чиқиши ва ижросини таъминлаши зарур.\nШу асосда 2025йилда юртимизга ташриф буюрадиган хорижий сайёҳлар сонини 7миллион нафарга, туризм экспортидан келадиган йиллик даромадни эса 2миллиард долларга етказиш лозим.\nШу мақсадда, Ўзбекистон Миллий телерадиокомпанияси таркибида"Ўзбекистон тарихи”каналини ташкил этиб, илмий жамоатчилик, ижодкор зиёлиларимиз билан биргаликда унинг дастурларини пухта шакллантириш керак.\nДавоми қуйидаги манзилда\nKo'rib chiqildi: 22\nЎзбекистон Республикаси автомобиль йўллари давлат қўмитаси раисининг ...


Ўзбекистон чегарачилари қўлга олинган қирғизистонликни 200 та қўйи билан ватанига қайтарди\n14 апрел 2021, Тошкент вақти: 07:53\nҚирғизистон-Ўзбекистон чегарасидаги огоҳлантирувчи ёзув.\nЎзбекистонлик чегарачилар қирғизистонликни 200 та қўйи билан 8 январда ватанига қайтаргани тўғрисида Қирғизистоннинг Олабуқа туман ҳокими Эмил Исақулов хабар қилди.\nИсқауловга кўра, икки давлат ўртасидаги аниқланмаган ҳудудга қўйлари билан ўтиб кетган чўпон ўзбек чегарачилари томонидан 8 январда қўлга олинган эди.\n6 январь куни ҳам айни шу туман аҳолиси билан ўзбек чегарачилари орасида низо чиққан эди. Натижада Ўзбекистон чегарачилари ҳавога қарата икки марта ўқ отишга мажбур бўлган.\nОлабуқа туман ҳокими Эмил Исақулов 8 январда юз берган воқеа тафсилотларини айтиб берди:\n- Туманнинг Қумдақ қишлоғида яшайдиган чўпон чегаранинг аниқланмаган қисмида қўй боқаётганида ўзбек чегарачилари ушлаб олган. Қирғизистон чегара хизмати вакиллари телефон орқали музокаралар олиб боргани натижасида, кўп ўтмай ўша фуқаро қўйлари билан бирга Қирғизистонга қайтарилди. Мен ўзим у йигит билан учрашиб, хол-аҳволини сўрадим.Бундан ташқари, Чўнгсой қишлоғи аҳолиси билан учрашиб, тушунтириш ишларини олиб бордик, – деди Исақулов.\n6 январь куни ҳам айни шу туман аҳолиси билан ўзбек чегарачилари орасида низо чиққан эди. Вазият жиддийлашгач, Ўзбекистон чегарачилари осмонга қарата огоҳлантирувчи ўқ узган. Ҳеч ким жабрланмаган.\nБу воқеа Олабуқа туманининг Кўктош қишлоқ ҳудуди Аққурча деган жойида содир бўлган. Қирғизистонликларнинг 520 та қўй - эчкиси икки давлат ўртасидаги аниқланмаган чегара ҳудудига ўтиб кетгани учун ўзбек чегарачилари уларни олиб қўйган. Шундан кейин қўшни давлат чегарачилари билан қўй-эчки эгалари ўртасида можаро чиққан.\nОлабуқада Ўзбекистон ва Қирғизистон ўртасидаги баҳсли ҳудуд деб ҳисобланган 19 минг гектар ер бор. Бу каби воқеалар, мутахассисларнинг айтишларича, айнан мана шу каби аниқланмаган ҳудудларда тез-тез содир бўлиб турибди.\nЧегара масалалари бўйича ҳукуматнинг махсус вакили Қанибек Бўтўбаевнинг айтишича, аниқланмаган ҳудудлар масаласини ҳал қилиш борасида Ўзбекистон билан музокаралар олиб борилмоқда. Лекин бу сўзлашувлар суст кетаяпти.\n- Аниқланмаган ҳудудлар масаласида музокаралар бўлаяпти. Ҳар бир учрашувда бу масала биринчи навбатда муҳокама қилинмоқда. Охирги марта 2019 йилнинг май ойида чегара бўйича музокараларни ўтказганмиз. Энди январь ойида бўлади дейишаяпти. Бўлиб қолса керак. Биз бу масалани муҳокама қилишга тайёрмиз, - деди Бўтўбаев.\nЖалолобод вилояти ҳудудида Қирғизистон билан Ўзбекистон ўртасида аниқланмаган 5 участка бор. Талаш ернинг иккитаси Ахси туманида, қолгани Олабуқа туманида жойлашган.\nАниқланмаган ерларнинг умумий майдони 19 минг 600 гектарни ташкил этади. Ўзбекистон хозирча Олабуқада бўлган воқеалар юзасидан бирон бир маълумот тарқатмади.\nИкки давлат ўртасидаги чегара узунлиги 1378 километрга тенг. Унинг 85 фоизи аниқлаб бўлинган.\nЎзбек чегарачилари қирғизистонликларнинг ярим мингдан зиёд қўй-эчкисини қайтариб беришди


Қибрайда бир неча миллион сўм пул ва маҳсулотларни ўғирлаган жиноий гуруҳ судланди\n18:22 / 21.10.2015\nТошкент вилоятининг жиноят ишлари бўйича Қибрай туман судида кўплаб жиноятларни содир этишга айбланиб келаётган жиноий гуруҳ аъзолари устидан ўтказилган суд якунланди. “Огоҳ” нашрининг ёзишича, жиноятчилар узоқ муддатларга озодликдан маҳрум қилинган.\nГуруҳ раҳбари 1971 йилда туғилган Улуғбек Баҳодиров эди. У ўз атрофига 1975 йили туғилган укаси Тошпўлат Баҳодиров, 1993 йили туғилган Тоҳир Муродов, 1994 йили туғилган Асрор Тимуров ва Умид Ҳамдамов, 1992 йили Фарҳод Мирсайидовлардан иборат гуруҳни тўплади. Шунингдек, 1988 йили туғилган Динара Абдиеванинг машинаси борлиги туфайли гуруҳ таркибига жалб қилган.\nДастлабки “иш”ни гуруҳ шахсий уйга кириб, 3.5 млн сўм ўғирлашдан бошлашган. Кейинчалик бундай ишларни улар бир неча маротаба такрорлаб, машиналар ва хонадонлар ичидаги уйларда талончилик қилиб келишган.\nЎз қилмишлари давомида гуруҳ аъзолари уй ва машина эгаларини қўрқитиб, ҳатто уларга жароҳат ҳам етказишган. Шу боис улар ўнлаб одамларга азият етказишда айбланди.\nОхирги сафар Баҳодиров бошчилигидаги гуруҳ Spark машинасини ўғирлашга муваффақ бўлди. Машина Сирғали бозорига олиб чиқиб сотилаётганида гуруҳнинг барча аъзолари ҳуқуқ-тартибот ходимлари томонидан қўлга олинди.


Жанубий Корея Конституцион суди Президент Но Му Хенни импичмент қилиш тўғрисидаги Парламент қарорини бекор қилди.\nСуд раиси Юн Ён-Чул суднинг бундай ҳукмини шундай изоҳлади:\n«Шуни маьлум қиламанки, импичмент ҳақидаги қарорни суднинг кўп сонли аьзолари қўллаб-қувватламадилар. Шунга асосан, суд ҳукми шуки, Но Му Хеннинг ҳукуматдан четлаштирилиши бекор қилинади», - деди Жанубий Корея конституцион суди раиси.\nДавлат раҳбарини ҳукуматдан четлаштириш тўғрисидаги ушбу қарорни Парламент 12 март куни мамлакат қабул қилган эди. Парламентдаги мухолифат вакиллари Но Му Хенни коррупция ҳамда сайлов қонунчилигини бузганликда айбламоқдалар.\nБироқ, Но Му Хен партияси апрел ойида бўлиб ўтган сайловда ғолиб чиққан ва Парламентдаги ўринларнинг ярмидан ортиқроғини эгаллаган эди.


Бугун Алишер Усмонов 66 ёшга тўлди! / CHAMPIONAT.asia\n23:52Гвардиола: “Вақтлари бўлганида улар бирга тушлик қилишади” 0 23:05Расман: Дердийок эркин агент сифатида “Пахтакор” билан 2 йиллик шартнома имзолади 34 22:56Салоҳ: “МЮ менга қарши бошқачароқ ўйнайди” 24 22:28МЮ ва “Спортинг” Фернандешнинг трансфери борасида келишиб олишди 3 21:58Моуриньюга "Сити" ҳимоячиси керак 3 21:42Жан "Ювентус" раҳбарияти билан учрашиб олмоқчи 3 21:27Моуринью: "Интер" бизга ҳеч қандай таклиф билан чиқмаган" 2 21:17Ўзбекистонлик футболчи Португалия клубига ўтди 42 21:14Бундеслиганинг декабрь ойидаги энг яхши футболчиси эълон қилинди 1 20:59АПЛ ҳакамлари мониторларни ўзлари кузатишлари керак бўлмоқда 2 20:51Сульшер: "МЮ 30 йил давомида чемпион бўлмаслиги мумкин эмас" 15 20:40U-23 Осиё чемпионати. Ўзбекистон дарвозага йўлланган зарбалар ҳамда паслар бўйича етакчилар қаторида (статистика) 21 20:33Зидан: "Вальверде учун афсусдаман" 6 20:23Клопп - МЮ ҳақида: "Ўзи истагандек ўйнайдиган жамоа билан ўйнаш қийин бўлади" 29 19:55Харри Кейн учун мавсум якунланди 7\nБугун Алишер Усмонов 66 ёшга тўлди!\n09 сен 2019 15:26\nТеглар : ЎзбекистонРоссияУсмонов\nБугун ўзбекистонлик машҳур миллиардер, спорт жонкуяри, маданият ва санъатга ҳам бефарқ бўлмаган ажойиб инсон Алишер Бурханович Усмонов ўз таваллуд айёмини нишонламоқда.\nАлишер Бурханович Усмонов - 1953 йилнинг 9 сентябрь куни Наманган вилоятининг Чуст шаҳрида дунёга келган. Болалигидан спортга бефарқ бўлмаган ёш Алишер қиличбозлик билан шуғуллана бошлаган ва фаолияти давомида айтишга арзигулик ютуқларга эришган.\nУнинг ҳаёти ва фаолияти ҳақида Википедия саҳифаси ва бошқа манбаларда жуда ҳам кўп ва хўп маълумотга эга бўлгансиз. Биз шунчаки Усмоновнинг чинакам спорт фидоийси ва ҳомийси эканлигини яна бир бор эслатиб ўтмоқчимиз. Нафақат унинг ўзи, балки турмуш ўртоғи Ирина Винер Усмонова ҳам умрини спортга бағишлаганлардан.\nСамарқанд вилоятида таваллуд топган Ирина бадиий гимнастика бўйича бир неча бор Ўзбекистон чемпиони бўлган. Винер хоним 1972-1992 йиллар оралиғида Тошкент шаҳри ҳамда Ўзбекистон терма жамоаси мураббийи сифатида фаолият юритган. 1992 йили Москвага кўчиб ўтган Ирина Винер ўша йилнинг ўзида Алишер Усмонов билан турмуш қурган. Винер 2008 йилдан то шу кунгача Россия бадиий гимнастика федерацияси президенти лавозимида ишлаяпти. Шунингдек, терма жамоа мураббийи сифатида ҳам фаолият юритмоқда. Ўз ўрнида Ўзбекистон бадиий гимнастикасига ҳам фаол ёрдам бериб келяпти.\nАлишер Усмонов 2008 йилнинг 6 декабридан то шу кунгача Халқаро қиличбозлик федерациясининг президенти ҳисобланади. 2015 йили пойтахтимизда ёшлар ўртасида ўтказилган жаҳон чемпионати мезбонлиги ҳам ўз-ўзидан юртимизга берилгани йўқ. Ўшанда бундай мусобақани ўзида қабул қилиш истагида бўлган давлатлар етарлича эди.\nЭнг муҳими, ўша жаҳон чемпионати учун пойтахтимизга беғараз ёрдам тариқасида тақдим этилган ва жуда ҳам қиммат турадиган инвентарлар бугунги кунда Андижон ихтисослаштирилган қиличбозлик марказида ёш спортчиларимизга хизмат қиляпти. Ҳар бир йўлакнинг баҳоси 10 000 евродан кам турмайди. Ўзи аслида қиличбозлик қиммат спорт турларидан бири ҳисобланади. Қилич ва махсус либосларнинг “тозаси” жаҳон бозорида жуда қиммат.\nЯна бир факт. Ўзбекистон терма жамоаси муҳим мусобақалар олдидан Россия терма жамоасига қарашли Москва вилоятида жойлашган замонавий қиличбозлик базасида ўқув-машғулот йиғинини ўтказади. Бунинг учун эса ҳеч қандай пул тўланмайди.\nЎтган йили Алишер Усмонов мустақиллигимизнинг 27 йиллик байрами арафасида Ўзбекистон Республикаси Президенти фармонига кўра “Эл-юрт ҳурмати” ордени билан мукофотланган эди.\nФурсатдан фойдаланиб, Алишер Усмоновни бугунги таваллуд айёми билан самимий муборакбод этамиз. Ўзбек спорти ривожига қўшаётган ҳиссаси йўлида Алишер Бурхановичга куч-қувват тилаймиз.\nU-23 Осиё чемпионати. Ўзбекистон дарвозага йўлланган зарбалар ҳамда паслар бўйича етакчилар қаторида (статистика) 21\nU-23 Осиё чемпионати. БАА - Ўзбекистон учрашувида хитойлик ҳакамлар ишлайди 74\nЎртоқлик ўйини: Ўзбекистон ўсмирлар терма жамоаси “Чиғатой-2002”ни мағлуб этди 5\nЎзбекистон ёшлар терма жамоаси “Бунёдкор” ёшларини мағлуб этди 7


Македония полицияси муҳожирларга қарши кўздан ёш сиздирувчи газ қўллади\n17:15 / 21.08.2015\nМакедония полицияси мамлакат ҳудудига Грециядан ўтишга ҳаракат қилаётган минглаб муҳожирларга қарши кўздан ёш сиздирувчи газ қўллади.\n21 август куни 3 мингга яқин муҳожир чегарани бузиб ўтишга ҳаракат қилишди. Натижада энг камида 8 киши жароҳат олди, дея хабар бермоқда Греция полицияси.\nМакедония полицияси эса муҳожирлар бузиб ўтишга ҳаракат қилаётган темир йўл бўйлаб ўрнатилган тикансимли тўсиқлар ўрнатилган чегарани бронетехника билан қўриқлашни кучайтирмоқда.\nШу билан бирга, қўшни мамлакатдан муҳожирлар оқимининг кескин ортгани туфайли чегарадош ҳудудларда фавқулодда ҳолат эълон қилинди. Расмий Скопье чегарани қўриқлашга ҳарбийлар ҳам жалб этилиши ҳақида огоҳлантирилди.\nМакедонияда Греция ҳудудидан ноқонуний равишда чегарани бузиб ўтишга ҳаракат оммавий тус олгани хабар қилинди.\nАввалроқ Македония Ички ишлар вазири Митко Чавков қочқинларнинг оммавий оқими туфайли зарур чоралар кўриш ва қўшимча кўмак кўрсатишни сўраб Европа Иттифоқига мурожаат қилган эди. Пайшанба, 20 август куни эса ЕИ Европа Иттифоқи чегараларида тўпланган қочқинлар сони июль ойида рекорд даражага етиб, 107500 кишини ташкил этганини хабар қилди.\n20 августда, шунингдек, Греция бортида бир неча минг нафарга яқин муҳожир бўлган паромлар мамлакат қирғоқларига етиб келгани, уларнинг аксарияти суриялик эканини маълум қилинганди. Кутилганидек, улар Македония чегарасида тўпланиб, қитъа ичкарисига кириб олишга уринмоқда.


Бош вазирнинг Цю Чаоян билан мулоқоти - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nБош вазирнинг Цю Чаоян билан мулоқоти\nЧоп этилган 28 Апрел 2016\tКӯришлар: 1086\nМамлакат Бош вазири Қоҳир Расулзода «Зарафшон қўшма корхонаси» МЧЖ Назорат кенгаши раиси Цю Чаоян бошчилигида мазкур қўшма корхона бошқарувчи ҳайъати билан учрашди.\nСуҳбат чоғида Тожикистон ва Хитой Халқ Республикасининг тоғ минералларини қайта ишлаш соҳасидаги режалари ва лойиҳалари ижроси масалалари муҳокама қилинди.\nЖорий йил тўрт ойи мобайнида корхонада ишлаб чиқарилган маҳсулотлар улуши Тожикистон тоғ минераллари соҳаси корхоналари саноат маҳсулотлари ҳажмида 36,3 фоизни ташкил қилгани қайд этилди.\nТомонлар ишлаб чиқариш иқтидорларини яхшилаш, ишлаб чиқариш фаолияти учун қулай шароитлар яратиш, ишчилар фаолияти учун замонавий имкониятлар мажмуини яратиш ҳамда сармоявий чора-тадбирларни мустаҳкамлаш юзасидан фикр алмашдилар.\nТожикистон-Таиланд: муносабатлар тараққиёти истиқболи\nТожикистон Республикаси Ташқи ишлар вазири ўринбосари Музаффар Ҳусейнов Таиланд Ташқи ишлар вазирлиги махсус намояндаси Чалермпол Тханчитт бошчилигидаги Қироллик делегациясини қабул қилди.\nВазирликдан берилган хабарга кўра, суҳбат чоғида ўзаро манфаатга эга бўлган истиқболли соҳаларда икки томонлама муносабатлар ҳозирги ҳолати ва истиқболлари муҳокама қилинди.\nШунингдек, халқаро ва минтақавий ташкилотлар доирасида ўзаро ҳаракатларни мустаҳкамлаш ва икки томонлама ташаббусларни илгари суриш борасида фикр алмашинди.\n«Истиқлол мадҳи» кўрик-танлови\nТожикистон Республикаси Маданият вазирлиги мамлакатимиз давлат мустақиллигининг 25 йиллиги муносабати билан янги чеҳралар – қўшиқчилар, мусиқачилар, раққослар, асил истеъдоду ҳунарни тарғибу ташвиқ қилишга қулай шароит яратиш учун «Истиқлол мадҳи» республикавий кўрик-танловини йўлга қўйиб, жорий йилнинг май ойида унга якун ясайди.\nБу ҳақда хабар берган Маданият вазирлиги маданий-маиший ва халқ ҳунарлари муассасалари тараққиёти бўлими бошлиғи Қурбон Ғуломзода фестивал-конкурс иштирокчилари қўшиқ айтиш (академик, мақом, анъанавий, эстрада, фалак жанрлари), мусиқачилик (миллий, европача асбоблар, ансамбллар, оркестрлар), ёш бастакорлар ва рақс (якка, умумий) турлари бўйича ўз истеъдодларини намойиш этишларини зикр қилди.\n-«Истиқлол мадҳи» республикавий кўрик-танловида фонограммадан фойдаланиш қатъий тақиқланган,- деди Қурбон Ғуломзода.\nУмумхалқ референдумига тайёргарлик\nБугунги кунда юртимиз барча шаҳру ноҳияларида муҳим сиёсий маърака – мамлакат Конституциясига ўзгартиш ва қўшимчалар киритишга доир умумхалқ референдумини юқори даражада ўтказиш учун тайёргарлик ишлари олиб бориляпти.\nУшбу йўналишда мамлакат шимолидаги энергетиклар шаҳри – Гулистонда ҳам мазкур тадбирни ўтказиш йўлида тайёргарлик ишлари бир маромда давом этмоқда.\nДавлат ҳокимияти Гулистон (собиқ Қайроққум) шаҳри ижроия органи матбуот хизмати масъули Рустами Одизоданинг маълум қилишича, бу муҳим давлат тадбирини ўтказиш учун шаҳар марказидаги ижтимоий суғурта ва нафақа агентлиги бўлими биносида 29-рақамли Гулистон овоз бериш округи ташкил қилинган бўлиб, барча зарур ҳужжатлар ишлаб чиқилган, овоз бериш участкалари аниқ, овоз беришда иштирок этадиган фуқаролар рўйхати тартиб берилган, овоз бериш участкаси комиссия аъзолари тайинланиб, тарғибот ишлари жараёни яхши йўлга қўйилган.\nМанбанинг хабарига кўра, умумхалқ референдумини ўтказиш учун шаҳарда овоз бериш 20та участкаси ташкил қилинган. Референдумда иштирок этувчилар умумий сони рўйхатга биноан, 19 минг 277 нафарни ташкил қилади.\nСуғд: умумхалқ референдумида 1 миллион 370 минг киши иштирок этади\n22 май куни Суғд вилоятида Тожикистон Республикаси Конституциясига ўзгартиш ва қўшимчалар киритишга доир умумхалқ референдумида 1 миллион 370 минг киши иштирок этади. Бу нуқта давлат ҳокимияти Суғд вилояти ижроий органида бўлиб ўтган иш мажлиси чоғида зикр этилди. Мажлис ишида Тожикистон Республикаси Президентининг ҳуқуқий масалалар бўйича ёрдамчиси Маҳмадали Ватанзода, Тожикистон Республикаси Сайловлар ва референдумлар маркази комиссияси раиси Бахтиёр Худоёрзода, Суғд вилояти раиси Абдураҳмон Қодирий ва вилоят шаҳру ноҳиялари раислари, сайлов участкалари раислари, ижроия орган тегишли тузилмалари раҳбарлари ва фаоллар иштирок этишди.\nМажлис чоғида таъкидланганидек, Тожикистон Республикаси Конституциясига ўзгартиш ва қўшимчалар киритиш сиёсий, ижтимоий ва ҳуқуқий зарурат бўлиб, энг аввало, мамлакат аҳолисининг муносиб ҳаётини таъминлашга ҳисса қўшади.\nТожикистон-Белорус: ҳамкорликлар истиқболи\nТожикистон-Белорус савдо-иқтисодий ҳамкорликлар бўйича ҳукуматлараро комиссияси Х мажлиси якуни бўйича тегишли протокол имзоланди.\nМажлис жараёнида қишлоқ хўжалиги, энергетика, транспорт, қурилиш, илм ва маориф, соғлиқни сақлаш ҳамда кичик ва ўрта тадбиркорлик, сармояларни қўллаб-қувватлаш, минтақавий ҳамкорликлар билан боғлиқ 11та масала муҳокама қилинди.\n«Икки мамлакат ўртасидаги иқтисодий ҳамкорликлар Тожикистон-Белорус савдо-иқтисодий ҳамкорликлар бўйича ҳукуматлараро комиссияси иши доирасида белгиланади. Айни пайтда, томонлар агросаноат комплексида ўзаро алоқаларни кенгайтириш, техникалар етказиб беришни ташкил қилиш, кооператив алоқаларни ривожлантириш каби истиқболли йўналишларни ишлаб чиқишяпти», - деди мамлакат Қишлоқ хўжалиги вазири Изатулло Сатторий.\nДушанбе-Пекин янги авиапарвози очилади\nТожикистон ва Хитой Халқ Республикаси пойтахтлари ўртасидаги дастлабки тўғридан-тўғри парвозни «Тожик Эйр» ОҲЖ очмоқда.\nДушанбе-Пекин йўналиши бўйлаб илк парвоз 2 май куни амалга оширилади.\nАвиакомпания бош директори Хайрулло Раҳимовнинг таъкидлашича, агар ушбу йўналишда ишлар тўғри йўлга қўйилса, яхши натижаларга эришиш мумкин.\nМазкур рейснинг очилиши йўлга сарфланадиган вақтни қисқартирибгина қолмасдан, балки аввал икки мамлакат фуқаролари Урумчи орқали икки давлат пойтахтларига етиб бориш учун сарфлаган маблағлари ҳажмини ҳам камайтиради.\nЭслатиб ўтамиз, бугун «Тожик Эйр» Ҳиндистон (Деҳли), ХХР (Урумчи), Эрон (Теҳрон), Қозоғистон (Алмати), Қирғизистон (Бишкек) ва Россия Федерацияси (Москва, Санкт-Петербург, Екатеринбург, Новосибирск, Сургут)га мунтазам парвозларни амалга ошириб келаяпти.\nИккинчи жаҳон уруши иштирокчиларига ёрдам\nДавлат ҳокимияти Душанбе шаҳри ижроия органи Иккинчи жаҳон урушида эришилган Ғалабанинг 71 йиллиги муносабати билан ушбу уруш иштирокчилари ва ногиронларига 2000 сомонийлик ёрдам кўрсатишни ният қилган. Шундан 1500 сомонийси шаҳар бюджетидан, 500 сомонийси давлат ҳокимияти Душанбе шаҳри ноҳиялари ижроия органлари ҳисобидан ажратилади.\nЧунончи, тарих саҳифасида «Ғалаба байрами» сифатида муҳрланган бу хурсандчилик санасида аввалги йиллардаги каби пойтахт маданият-истироҳат боғларида байрамона концерт дастурлари ва оммавий сайру томоша ташкил қилинади.\nШуни таъкидлаш жоизки, ҳозир мамлакатимизда 633 нафар Иккинчи жаҳон уруши иштирокчилари ва ногиронлари яшамоқда. Шундан 11 нафари Ленинград (Санкт-Петербург) тарихий шаҳрини фашистлар қамалидан озод этишда қатнашган.\nБугун: 01-10-2020 03:32:30


Дўстлар, ажойиб янгилик билан ўртоқлашишга шошиламиз! 12 мартдан бошлаб ва йил бўйи ҳар 9 кунда Мисрнинг энг асосий курорти – серқуёш Хургадага Тошкентдан тўғридан-тўғри чартер рейслари амалга оширилади! Ўзбекистонликлар Мисрга Uzbekistan Airways миллий авиаташувчисининг замонавий бортларида учишади. Йўлдаги вақт – 5 соат 30 дақиқа. Сафар учун виза шарт эмас.\nЧартер ташкилотчиси – Prestige Travel сайёҳлик компанияси дам олиш ёрқин таассуротларга бой бўлишини ва сайёҳларга кўплаб ёқимли лаҳзаларни ҳадя этишни ваъда қилмоқда. Бунинг учун тўла асос бор: айнан Prestige Travel Мисрнинг бошқа машҳур курорти – Шарм ал-Шайхга куз ва қиш мавсумида чартерлар уюштирди ва бутун дунёдаги мураккаб карантин шароитларида ҳам хавфсиз ва ёқимли саёҳатни амалга ошириш мумкинлигини исботлаб берди.\nШарм ал-Шайх ҳақида биз кўп нарса биламиз. Хургада ҳақида эса камроқ маълумотга эгамиз. Нега европаликлар ушбу курортни ёқтиришади? Меҳмонхоналар учун арзон нархлар, дайвинг учун ажойиб имконият, турли-туман экскурсиялар ва ҳ.к. Келинг барчасини билиб оламиз!\nКурортда об-ҳаво деярли йил давомида ажойиб, пляж мавсуми эса йил бўйи давом этади. Шу боис бу ерда ҳам ёзги таътил, ҳам қишки Янги йил байрамларини ўтказишади.\nКуз ва баҳор фасллари кўпчилик меҳмонларнинг танлови ҳисобланади. Март якунидан июнь ойининг бошларигача ҳарорат +32 градусгача, денгиз ҳарорати эса +25 гача кўтарилади. Шу боис бу ерда чўмилиш ва тобланиш жуда ҳам қулай.\nКузда ҳарорат бироз илиқлашади: +28, бироқ кўпчилик сайёҳларга бу, аксинча, болалари билан ҳордиқ чиқариш учун ажойиб имконият. Ёзги Хургада эса – таътил даврида фарзандлар билан дам олиш учун қулай пайт. Денгиз суви +30 гача кўтарилади.\nХургададаги пляжлар қумли, денгизга тушиш эса тошли. Баъзан айнан денгизга понтонда тушиш ва маржонларнинг кўплиги Шарм ал-Шайхга фарзандлари билан борувчи сайёҳларга ёқмайди. Хургадада эса бундай муаммолар йўқ: қуёш, ажойиб Қизил денгиз, қумли пляж ва ёқимли лаҳзалар!\nИсталган дид ва чўнтакка мос меҳмонхоналар – курортнинг яна бир афзаллиги. Люкс тоифасидаги меҳмонхоналар орасида – Steingerberger Aldau Beach Hotel 5*, Titanic Royal Resort 5*, Serenity Makadi Beach 5*, Steigenberger Pure Lifestyle Hotel 5*, Baron Palace Sahl Hasheesh 5*, The Oberoi Beach Resort Sahl Hasheeh 5*. Бу ерда машҳур Hilton, Mariott, Kempinski ва бошқа машҳур жаҳон брендларининг тармоғи мавжуд.\nЯна бир ажойиб янгилик – бу йили Хургадада ўзбекистонликлар орасида машҳур Rixos брендлари – RIXOS MAKADI BAY 5* ва RIXOS PREMIUM MAGAWISH 5+* нинг икки янги меҳмонхонаси очилмоқда.\nХургаданинг курорт меҳмонхоналарида сайёҳлар «All inclusive» тизими бўйича ҳордиқ чиқаришади. Меҳмонхоналарда миср, шарқ, ҳинд ва дунёнинг бошқа мамлакатлари миллий таомлари тортилади. Барча таомлар ҳалол. Миср ошхонаси биз, ўзбекистонликларга ёқиши аниқ. У турли шўрвалар, қуюқ таомлар, кўплаб балиқ таомлари, денгиз маҳсулотлари, гўшт ва товуқдан тайёрланган таомлар, хилма-хил десертларни ўз ичига олади.\nЯна бир муҳим афзаллик – арзон нархлар ва яхши шароитларга эга турли тоифа ва даражадаги меҳмонхоналар танлови. Шунингдек – оилавий дам олишга мўлжалланганлик ва болалар концепцияси: ўйин майдончалари, мини-клублар, болалар бассейни, аквапарклар меҳмонхона ҳудудининг ўзидаёқ мавжуд.\nШифобахш хусусиятларга эга Қизил денгиз инсонларга ўпка ва бронхлар, аллергия ва бошқа кўплаб касалликлардан фориғ бўлишга ёрдам беради, у ўзига сайёҳларни яна ва яна жалб қилади. Ҳаво йодга бой бўлиб, бу дам олувчиларнинг соғлиғига ва кайфиятига ижобий таъсир кўрсатади. Хургадада ҳеч бўлмаса бир марта дам олган киши бу ерга яна келишни хоҳлайди.\nШунингдек бу ерда айланиш ва вақтни мароқли ўтказиш учун кўплаб жойлар бор. Улардан бири – «Янги Марина» пристанини кичик «Миср Венецияси» дейиш мумкин.\nАгар сиз пиёда юришни ёқтирсангиз, турли меҳмонхона, дўкончалар, ресторан ва кафеларга эга кенг пиёда кўчаси Мамшага йўл олишингиз мумкин. Бу ерда болаларингиз билан дам олиш учун барча имкониятлар бор. Улар сиз ҳордиқ чиқараётган вақтингизда велосипед ёки болалар машинасида учишлари мумкин.\n«Минг бир кеча» саройига боришингиз мумкин, у ерда чиройли рақс оқшомлари ва оловли шоулар ўтказилади. Экстремалларга чўл бўйлаб саёҳат қизиқарли бўлиши шубҳасиз.\nВа албатта, Хургада дайвинг билан шуғулланиш учун ривожланган инфратузилмага эга. Бу ерда сиз юзлаб дайвинг-марказлар, шўнғиш учун қулай жойларни топасиз. Сувости дунёсини кўришни хоҳлайсизми – унда сноркинглингга марҳамат! Сувости аппаратида ранг-баранг балиқчалар ва денгиз жонзотларини суратга олинг! Бу ерда виндсёрфинг билан шуғулланиш учун имконият ҳам бор.\nЭнди эса энг асосийси! Сайёҳларимиз томонидан энг кўп бериладиган саволлардан бири – Миср эҳромларига экскурсия уюштирса бўладими? Агар Шарм ал-Шайхдан бундай экскурсияларни уюштириш имконияти мавжуд бўлсаю, бироқ йўлдаги чарчоқ ҳам унга ҳамроҳлик қилса, Хургада ўша пирамидаларга анча яқин жойлашган. Автобусдаги бундай экскурсиялар бор-йўғи бир кун вақтингизни олади ва тахминан $ 50–70 бўлади. Энг машҳур экскурсиялар – Қоҳира, Луксор, Искандария, яна Гифтун, Парадайз ва Утопия ороллари қизиқиш уйғотиши мумкин.\nШу сабабли, ўтган йилнинг барча муаммоларини унутиб, энг эзгу мақсадларни амалга ошириш вақти келди.


Хайрия: Икки марта инфарктни бошдан кечирган Комилжон акага ёрдам қўлини чўзайлик!\n16:07 / 29.10.2018 10885\n“Яхшилик қилишга сабабчи бўлган кишига ҳам яхшиликка бериладиган савоб мислича хайр ёзилади”, - деган ҳадисдан кўпчилигимизнинг хабаримиз бор. Kun.Uz таҳририяти айни шу башоратга инонган ҳолда инсонларни яхшиликка, ўзаро меҳр-мурувват кўрсатишга йўллаш мақсадида хайрия акциялари ўтказиб келади.\nБу сафарги хайрия акциясини Тошкент вилояти, Паркент тумани, Қорақалпоқ қишлоғи, Ёшлик маҳалласида истиқомат қилувчи Комилжон Солиев хонадонидан ўтказишни ният қилдик.\n1976 йилда дунёга келган Комилжон ака эндигина қирққа кирган қирчиллама вақтида, 2015 йил мартида илк инфарктни бошдан кечирди. Аллоҳнинг синови экан, 2018 йил июлда иккинчи маротаба инфаркт бўлиб қолди. Шифокорлар Комилжон аканинг юрак-қон томир тизимида тромб борлигини айтишган.\nТаъкидлаш ўринлики, тиббиёт технологияси ривожланган бугунги кунда бу каби касалликларни даволаш имконияти мавжуд бўлиб, қон томири торайган ва тромб пайдо бўлган жойларига “стенд” қўйиб, кенгайтириш керак бўлади.\nШифокорлар тахминан 3-4та стенд қўйиш кераклигини, шу билан бирга, унинг сони чуқур текширувдан кейин маълум бўлишини, бироқ 3тадан кам бўлмаслигини айтишган. Стенднинг бир донаси эса, 8 млн сўмдан 23 млн сўмгача эканини ҳисобга олганда, 4 та стенд қўйилганида энг арзони 32 млн сўм бўлади. Жарроҳлик амалиёти учун 4 млн сўм, махсус тиббий ускунада текшириш нархи 3,5 млн сўмни ташкил этади. Бир кунлик койка нархи ва дори-дармонларни тахминий қўшганда ҳам 50 млн сўм атрофидаги маблағни ташкил этади.\nРафиқаси билан 2 фарзандни вояга етказаётган Комилжон ака Паркент туманидаги маҳаллий бозорда темир-терсак олиб-сотиш билан шуғулланиб келади. Бироқ мана 3 ойдан ошдики, тўшакда ётибди. Биринчи марта инфаркт бўлганида ҳовлисининг ярмини 12 млн сўмга сотиб, даволанишга тўғри келган. Комилжон ака фарзандлари ёш бўлгани сабабли даволаниши зарурлигини, ҳовлини сотса, бошпанасиз қолиши мумкинлигидан хайрия акцияси ўтказиб, юртдошларидан ёрдам сўрашга қарор қилганини айтди.\nСаховатпеша юртдошлар, бугун ушбу хайрия акцияси воситасида яна сизга юзланиб, ёрдамга ва даволанишга муҳтож Комилжон акага ҳам эҳсон қўлларингизни чўзишни сўраймиз. Сиз бирни берсангиз, Аллоҳ камида ўнни беради, насиб бўлса! Шундай экан, дунёмиз ва охиратимиз учун қулай фурсатдан фойдаланиб қолайлик, азизлар! Хайр-эҳсоннинг катта кичиги бўлмайди, имконимиз даражасида ёрдам берайлик, дуоларда эслайлик!\nМазкур хайрия акцияси якунига етди. Комилжон ака муваффақиятли жарроҳлик амалиётини ўтказди. Акцияда моддий ва дуолари билан иштирок этганларга Аллоҳ савобларини кўпайтириб берсин!\nТолиб Раҳматов тайёрлади


Озодбек Назарбеков актёр Алишер Узоқовнинг Президентга қилган мурожаатидаги масала бўйича муносабат билдирди - Zamin.uz\n13:25 / 25.05.2021\nМаданият вазири Озодбек Назарбеков 24 май, душанба куни «Тошкент 5 ташаббус ҳаракати» ёшлар фестивали доирасида ОАВ вакилларига берган интервьюсида Алишер Узоқов кўтарган масалага нисбатан ўз муносабатини билдирди. Бу ҳақда «Дарё» хабар бермоқда.\nҲозир боғга Маъмуржон Узоқов номини қайтариш ҳам катта иш талаб қилади. Боғ ичида юқорида айтганимдек, Эркин Воҳидов билан боғлиқ жуда катта муассаса турибди. Уларни боғдан чиқариб ташлаш ортиқча меҳнат ва иш бўлади. Менимча, бу борада ортга қайтмаслик керак. Лекин бошқа ечимини топиш лозим. Бу бўйича ҳозир ҳаракатларимиз кетяпти», — деди Назарбеков. “Замин” янгиликларини “Twitter”да кузатиб боринг\nЯнгиликлар » Маданият » Озодбек Назарбеков актёр Алишер Узоқовнинг Президентга қилган мурожаатидаги масала бўйича муносабат билдирди


1300 йилдан ортиқ вақт мобайнида фаолият юритаётган сайёрадаги энг қадимий меҳмонхонанинг сири нимада?\nKun.uz light 23:40 / 10.06.2019 13125\nМаблағ мавжуд бўлса шахсий ишга асос солиш қийинчилик туғдирмайди, бироқ у узоқ йиллар давомида ишлаб, даромад келтириши ҳамманинг қўлидан келавермайдиган иш. Бундан минг йил аввал яшаган япон императори ёрдамчисининг ўғли – Фуживару Махитони бу масалада етакчи деб аташ мумкин. Чунки у 705 йилдаёқ “барҳаёт” Nishiyama Onsen Keiunkan меҳмонхонасига асос солишга муваффақ бўлган. У ҳозир ҳам ишлайди.\nМеҳмонхона ҳатто Рекордлар китобига ҳам кирган. Ахир ундан қадимгиси йўқ-да. Тасаввур қилинг-а, унинг ёши 1300 йилдан ортиқ!\nШубҳасиз, меҳмонхонанинг дастлабки муваффақияти учун Фуживара императорнинг ҳомийлигидан миннатдор бўлиши лозим. Айнан шу алоқалар сабабли жуда аҳамиятли шахслар унинг меҳмонларига айланишган. Вафотидан кейин меҳмонхона унинг ўғлига ўтди ва ундан кейин яна Махито оиласининг 52 авлоди қўлида бўлди.\nМеҳмонхона мана 13 асрки, Хонсю оролидаги Акаиси тоғ тизмаси остида фаолият кўрсатиб келмоқда.\nУ шифобахш термал манбаларга яқин жойлашган. Бу каби spa-таомилларини эса японлар одатда қадимги вақтлардан қадрлашган. Бундан ташқари, Нисияма Онсэн Кэйункан машҳур ва муқаддас Фудзи тоғи йўлида жойлашган. Шундай экан, муқаддас жойда қолиш ва иссиқ сувларда чўмилиш – рад этиш мушкул бўлган имконият. Меҳмонларни қандай сукунат, хотиржамлик ва чиройли манзара кутишини эса сўз билан таърифлаш мушкул.\nБугунги кунда меҳмонхонада 40 та хона ва бир неча термал ванналар бор. Уларни қабул қилиш билан бирга жойнинг чиройли манзарасидан баҳра олиш мумкин. Бу ерга япон ҳукмдорлари каби Фудзига ташрифдан кейин келишни тавсия қиламиз.\nЎзбекистонда тест синовлари етарли даражада ўтказиляптими: дунё давлатлари билан қиёс\nКарантин даврида ёрдамга муҳтож фуқаролар қаерга мурожаат қилиши мумкинлиги маълум қилинди\nВазир карантин даврида хайрия маблағлари сарфланиши шаффоф бўлмаганига изоҳ берди\nБМТ Хавфсизлик кенгаши бешинчи уринишда Сурия бўйича резолюцияни қабул қилди


Сузишнинг фойдали хусусиятлари ҳақида биласизми? | Qalampir.uz\nСузишнинг фойдали хусусиятлари ҳақида биласизми?\nСаломатлик\t25 Июнь 19:46 7139\nСпорт инсон саломатлигида муҳим аҳамият касб этади. Соғлом турмуш тарзи жисмоний тарбия ва спорт билан уйғунлашади. Қуйида сузиш спорт тури ҳақида фойдали маълумотларга эга бўлишингиз мумкин.\nБундан беш йил олдин — 2016 йилда Гарвард университети тадқиқотчилари мунтазам сузиш машғулотлари юрак-қон томир касалликлари хавфини 41 фоизга камайтириши мумкин, деган хулосага келишди. Шунингдек, ушбу спорт тури жароҳатлардан ёки жарроҳлик операцияларидан сўнг тикланаётганлар учун айни муддао.\n“Сузиш семизлик ва артритдан азият чекаётганлар учун фойдалидир: у суяклар ва бўғимлардаги юкни камайтиради”, деган Гарвард тиббиёт мактабининг тиббиёт профессори Ай-Мин Ли.\nОлимларнинг фикрига кўра, сузиш нафақат танадаги деярли барча мушакларни ишлатади, балки кўп миқдордаги калорияларни йўқотишга ёрдам беради. Шунингдек, у мияни зарарлардан ҳимоя қилади.\nБундан ташқари, Жанубий Каролина университети профессори Стивен Блэр сузиш юрак-қон томир тизимининг жисмоний ҳаракатга қарши туриш қобилиятини оширишини таъкидлаган. Унга кўра, ушбу спорт тури барча учун, шу жумладан сурункали касалликларга чалинганларга жуда мос келади.\nСузишнинг асосий афзалликларидан бири шундаки, сув одамларни енгил қилади, яъни бўғимлардаги юкни енгиллаштиради. Бу, айниқса, ортиқча вазнга эга бўлганлар учун фойдали бўлиши мумкин.\nСув, шунингдек, ҳаводан кўра кўпроқ қаршилик кўрсатади, бу эса одамларга минимал даражада шикастланиш хавфи билан кучли жисмоний машқлар қилишга имкон беради. Сузиш ҳар қандай ёшдаги одамлар шуғулланса бўладиган машғулотдир.\n27 Сентябрь 14:01 40609\n26 Сентябрь 18:14 34542\n28 Сентябрь 16:31 22553


GM ишлаб чиқаришини Канададан Мексикага кўчиради\n15:16 / 02.02.2017\nАмериканинг General Motors концерни АҚШ ҳукумати талабларига қарамай, кроссоверлар ишлаб чиқариш линиясини Канададан Мексикага кўчиради. Америка маъмурияти автомобилларни мамлакатнинг ўзида ишлаб чиқаришни талаб қилмоқда.\n2017 йил январь ойи бошларида GM янги GMC Terrain кроссоверини Канадада эмас, Мексикадаги заводида ишлаб чиқаришни режалаштиргани ҳақида маълум қилган эди. Бир ойдан сўнг, 1 февраль куни компания Онтариода 600дан ортиқ ишчини қисқартирганини эълон қилди. Бунга Chevrolet Equinox моделини Мексикага кўчириш сабаб бўлган.\nАввалроқ, АҚШ президенти Дональд Трамп бошқа давлатлардан импорт қилинадиган автомобилларга 20 фоизлик бож жорий қилиш билан таҳдид қилган эди. АҚШ маъмурияти, шу йўл билан, Америка саноати ўсишига туртки бермоқчи ва янги иш ўринлари ташкил этишни режалаштирган.\nКанада Мексика General Motors


Нью-Йоркда БМТ Бош ассамблеяси ўз ишини бошлади\nБош ассамблея йиғинининг биринчи кунида нутқ сўзлаган АҚШ президенти Жорж Буш терроризмга қарши курашда ягона фронт яратишга чақирди. Бу Жорж Бушнинг АҚШ президенти сифатида БМТ Бош ассамблеясида қилган сўнгги чиқишидир. Эрон ва Сурияни терроризмни қўллаб-қувватловчи давлатлар, деб таърифлаган Жорж Буш жаҳон ҳамжамиятини бу давлатларга қарши санкциялар жорий этишга чақирди.\nШунингдек, Бош ассамблеяда Грузия президенти Михаил Саакашвили ва Эрон президенти Маҳмуд Аҳмадийнажотнинг сўзлаши кутилмоқда.\nНью-Йоркда БМТ қароргоҳи олдида эса юзлаб ҳуқуқ фаолларининг Эрон раҳбарининг ташрифига қарши норозилик намойиши бўлиб ўтди.


Тошкентда воркаут машқлари учун биринчи бепул майдонча очилди\n14 июнь, 2018, 18:27\nПойтахтимизнинг Юнусобод туманида воркаут машқлари учун биринчи бепул майдонча фойдаланишга топширилди. Қурилиш ғояси ва лойиҳалари ҳамда молиялаш мамлакатимиздаги маҳаллий "Buka" бренди томонидан амалга оширилди. Майдонча воркаут учун барча зарур снарядлар билан жиҳозланган бўлиб барча ёш тоифасидагилар учун мўлжалланган.\nМайдончадаги спорт жиҳозларининг барчаси Ўзбекистонда ишлаб чиқарилган ва "Street Workout Uzbekistan" (sw.uz) ҳамжамиятининг тажрибали воркаут спортчилари синовдан ўтказган. Улар мазкур майдончанинг очилиш маросимида маҳаллада яшовчиларга маҳорат сабоқларини ўтказди ва улар барча снарядларда машқлар бажарди. Лойиҳа муаллифлари объект бир кун ҳам бўш турмаслигига, атрофдаги уйларда яшовчи кишиларнинг севимли даргоҳига айланишига ишонч билдирмоқда.\n"Buka Boxing Sportswear" компанияси Ўзбекистонда соғлом турмуш тарзининг оммалашуви ва спортнинг ривожланишида фаол иштирок этмоқда. Компания яқин кунларда воркаут майдончаларини бошқа туманларда ҳам қуриб, шаҳар аҳолисининг жисмоний тарбия билан шуғулланишларига имконият яратишни режалаштирган. Уларнинг бу сай-ҳаракатлари самарасида болаларимизнинг спорт билан ошно бўлиб ўз вақтларини фойдали ва мазмунли ўтказадилар. Энг муҳими соғлом бўлиб вояга етадилар.\n«Биз бошқа компаниялар ҳам бу ташаббусни қўллаб-қувватлашади ва очиқ ҳавода спорт билан шуғулланиш мамлакатимиз бўйлаб кенг қулоч ёяди, деган умиддамиз. Шунда маҳалланинг ҳар бир аъзосига, айниқса болаларга спорт билан бемалол шуғулланиш имкони туғилади», - дейди "Buka Boxing Sportswear" компанияси директори Отабек Анваров.\nМаълумот учун: Воркаут – бу брусларда, турникларда, полда машқлардир. Баъзи элементлари гимнастикадан олинган, баъзилари янгидан ўйлаб топилган. Яъни бу мутлақо янги кўча маданиятидир. Шуниси муҳимки, воркаутнинг ҳар бир машқида баданнинг барча мушаклари ўз оғирлиги туфайли ишлайди. Агар доимий равишда шуғулланилса, куч ва чидамлилик яхши ривожланади.


Хозирги вақтда: 09 дек 2019, 15:56\nНатижалар сони 328\nСаҳифа 6 дан 33\n14 авг 2019, 23:34\nФорум: Руҳшунос маслаҳати\nМавзу: Турмушимни қандай сақлаб қолай?\nЖавоб: Турмушимни қандай сақлаб қолай?\nВаалайкум ассалом. Мактубингиздан ҳозирча мен тушунганим шуки, сизда фақат ҳар турли қўрқинчлар бор. Уларни бартараф этинг. Сизни қўрқитаётган ҳодисаларнинг тескарисини кўз олдингизга келтиринг. Мисол учун турмуш ўртоғингиз сизга меҳр беряпти, сиз учун қайғуряпти, ҳар куни ҳолингиздан хабар оляпти,...\nМавзу: Қизим фақат мен билан гаплашяпти\nЖавоб: Қизим фақат мен билан гаплашяпти\nВаалайкум ассалом. Ёш болани онадан бошқаси ривожлантириши мумкинмас. Айниқса, киришимли бўлмаган болани. У билан ўзингиз шуғулланишингиз керак! Боғчаларда тарбиячилар болалар билан қандай ишларни олиб борадилар, ана шуларни ўзингиз қўллашингиз лозим. Болага китоб ўқиб беришингиз, китобдаги бош қаҳ...\n14 авг 2019, 23:28\nМавзу: Карма ҳақида динимизда нима дейилган?\nЖавоб: Карма ҳақида динимизда нима дейилган?\nВаалайкум ассалом. "Карма" сўзи буддизм ва индуизмдан олинган сўз бўлиб, инсоннинг ўз ҳаёти давомида бажарган ижобий ҳамда салбий хатти-ҳаракатларининг, қилиқларининг йиғиндиси ва буларнинг оқибатида шунга яраша тақдир берилиши ҳамда қайта туғилишида, яъни реинкарнациядаги туғилишида бошқ...\nМавзу: Эрим бошқани севиб қолди...\nЖавоб: Эрим бошқани севиб қолди...\nВаалайкум ассалом." Энди нима қилай?" деган саволингизга шуни айтиш мумкинки, энди ўзингиз учун яшанг! Чунки шу вақтгача ўзингиз учун яшамагансиз. Инсон қачон ўзи учун яшайди? Қачонки эрталабки ибодатларини қилгач, ўзининг соғлигини ўйлаб жисмоний машғулотларни бажарса, тоза ҳаводан нафас...\n14 авг 2019, 23:27\nМавзу: Бирор мақсадни олдимга қўйгач, уни амалга ошириш учун бел боғлайман, аммо…\nЖавоб: Бирор мақсадни олдимга қўйгач, уни амалга ошириш учун бел боғлайман, аммо…\nВаалайкум ассалом. Сизда баъзи бир минераллар етишмовчилиги бор. Яъни цинк, магний, калий, кальций каби. Шу минераллар бор бўлган озиқ-овқатларни тез-тез истеъмол қилиб туринг. Эрталаблари бадантарбия билан шуғулланиб, кетидан душ қабул қилинг. Анча тетиклик ҳиссини сеза бошлайсиз. Бир ишни охирига...\n11 авг 2019, 14:12\nМавзу: Ислом дини ва унинг арконларига, Қуръон ва суннатга мувофиқ ҳолда руҳшунос бўлиш мумкинми?\nЖавоб: Ислом дини ва унинг арконларига, Қуръон ва суннатга мувофиқ ҳолда руҳшунос бўлиш мумкинми?\nАссалому алайкум. Юқоридаги психолог устознинг ишини, ижодини ўрганиш жуда кўп вақт олади. Шунинг учун маслаҳатим шуки, профессионал психолог бўлишда, биринчидан, шариатни, динимизни яхшилаб ўрганиб, нима ишлар ширкка олиб боради, қайси амаллар халқимиз учун хизмат қилади - ана шуларни ўрганиб чиқи...\n11 авг 2019, 14:10\nМавзу: Бола тарбиясига оид\nЖавоб: Бола тарбиясига оид\nВаалайкум ассалом. Ўн беш ёшлар атрофида ўғил болаларда шу каби ишлар кузатилиши табиий. Бу ўтиш даври бўлгани учун катталар озроқ сабр қилишлари керак. Бу вақтда насиҳатни бироз камайтириб, ўзингиз ибрат бўлишингиз лозим. Шунчаки келажаги ҳақида кўз олдида гап билан ҳаётини жонлантириб, тасаввур қ...\n11 авг 2019, 14:00\nМавзу: Интуиция ҳақида\nЖавоб: Интуиция ҳақида\nВаалайкум ассалом. Йўқ, бу номаъқул, шариатимизга тўғри келмайдиган иш. Дарҳақиқат, интуиция (ички ҳис билан сезиш) - инсонларга Яратган берган катта неъмат, аммо бу хос инсонларга ато этилади. Сиз юқорида айтгандек иш қилинса, ўша ишга ишониб, инсон ширкка кетиб қолиши мумкин. Ёш боланинг ...\n11 авг 2019, 13:59\nМавзу: Оиламни қандай асраб қоламан?\nЖавоб: Оиламни қандай асраб қоламан?\nВаалайкум ассалом. Эр-хотин бир жойда яшашга ҳаракат қилишингиз керак. Қайнонангиз билан тилингиз бир жойдан чиқишига ҳаракат қилинг, унинг розилигини олишингиз яхши. Ўзингиз айтиб турибсизки, “Қайнонам ажрашасан, деса, турмуш ўртоғим ажрашади”, деб. Шундай экан, турмушингизни сақлаб қолиш ва қайно...\n25 Июл 2019, 19:36\nМавзу: Ўғиллар тарбиясида қандай йўл тутай?\nЖавоб: Ўғиллар тарбиясида қандай йўл тутай?


Одил Аҳмедов: Андижонлик мухлислар жамоасини биринчи лигада кўришга лойиқ эмас\n11 декабрь, 2017, 15:10\nНаманган қилган сафаримиз асосан Одил Аҳмедов билан боғлиқ эди ва у билан бафуржа суҳбатлашдик. Ўзбек футболининг ёрқин юлдузи «Андижон» клуби ҳақида қуйидагиларни айтиб ўтди:\n- «Андижон» жамоасининг мухлисларини ҳурмат қиламан. Умуман олганда, Андижон, Наманган ва Фарғона ишқибозларини бирдек қадрлайман ва улар Ўзбекистонда ягона. Гарчи олдинги пайтларда водийда ўтказган ўйинларимизда ҳамма бизга қарши бўлса ҳам роҳатланиб тўп тепардим.\n«Андижон» клуби шубҳасиз олий лигага муносиб. Унинг мухлислари ўз жамоасини биринчи лигада кўришга ҳақли эмас. Албатта, андижонлик ишқибозлар ва жамоа олий лигада иштирок этишга тўла муносиб. Мен уларга фақат омад тилайман, андижонликларга менинг саломимни етказиб қўйинг, - дейди, Одил Аҳмедов.


Жума мавъизалари: Халққа хизмат – исломий фазилат\n12:43 / 06.01.2017\nМаълумингизким, ҳар йили юртимиз раҳбари томонидан янги қарши олинаётган йил учун алоҳида ном берилади. Бу билан, шу йилда мазкур мавзуга катта аҳамият қаратилиши эълон қилинади. Зеро, халқимизда “Йўл билмаган манзилига етолмас”, деган гап бежизга айтилмаган. Ҳар бир иш, ҳар бир кун, ҳар бир йил режалик бўлса, кўзланган мақсадларга эришиш осон бўлади. Шунга кўра, янги қарши олинган 2017 йил ҳам юртимиз раҳбари томонидан “Халқ билан мулоқот ва инсон манфаатлари йили”, деб эълон қилинди. Аллоҳ таоло бу йилни халқимиз учун манфаатли йил қилсин! Динимизда инсонларга манфаат етказувчи киши Аллоҳ таоло учун энг суюкли бандалардан ҳисобланади дейилган. Ҳадиси шарифда шундай марҳамат қилинган:\nУшбу оятда эзгу иш дейилмоқда. Бу дегани – сиздан зинҳор ёмонлик, фасод содир бўлмасин деганидир. Шунингдек, “шоядки, нажот топсангиз!” сўзи билан эзгу иш қилиш бандаларнинг нажот топишига сабаб экани баён қилинмоқда. Аллоҳ таолонинг “шояд” дейиши аниқ амалга ошадиган нарсани ифодалайди. Яъни, эзгу иш қилган бандалар аниқ нажот қучади, деганидир. Чунки Аллоҳ таоло хоҳлаган нарсалар амалга ошмасдан қолишининг мутлақо эҳтимоли йўқдир! Бандаларнинг нажот қучиши эса дунёда ҳам, охиратда ҳам бўлади. Чунки Аллоҳ таоло дунёнинг ҳам, охиратнинг ҳам раббисидир. Шунинг учун У зот халқига хизмат қилган ва яхшилик қилган бандаларга дунёда ҳам, охиратда ҳам мукофот беради. Демак, жамиятда биз билан бирга яшаётган барча инсонларга яхшилик қилсак, уларни рози қилсак, оғирларини енгил қилсак, орзу интилишларини рўёбга чиқарсак, албатта ажру мукофотлар олар эканмиз.\nДарҳақиқат, биз қиладиган амалларимиз ва инсонлар манфаати йўлида қилган холис хизматларимиз учун ниятимизга кўра ажр-савобга эришамиз. Расулуллоҳ соллаллоҳу алайҳи васаллам шундай марҳамат қилганлар:\nАждодларимиз “Халққа хизмат – олий ҳиммат” деб бежиз айтмаганлар. Бугунги кунда ҳукуматимиз Ҳурматли Президентимиз етакчилигида эл манфаатини барча нарсадан устун қўйиб, фуқароларимизнинг оғирини енгил қилишга тинмай ҳаракат қилмоқда. Биргина Бош вазирнинг “виртуал қабулхонаси” орқали минглаб юртдошларимизнинг қийнаб келган муаммоларининг ўз ечимини топгани бунинг яққол далилидир.\nяъни: “Аллоҳ сенга ато этган нарса билан охиратни истагин ва дунёдан бўлган насибангни ҳам унутмагин....”- дедилар. (Қасос сураси, 77-оят).\nМанба: Ўзбекистон Мусулмонлари расмий веб портали


Президент иқтисодиёт тармоқлари ва ҳудудларда экспорт ҳажмларини ошириш бўйича видеоселектор ўтказди\n19:40 / 06.02.2019 14285\n6 февраль куни Ўзбекистон Республикаси Президенти Шавкат Мирзиёев раислигида иқтисодиёт тармоқлари ва ҳудудларда экспорт ҳажмларини ошириш борасидаги энг муҳим вазифаларга бағишланган видеоселектор йиғилиши бўлиб ўтди.\nУнда Бош вазир ва унинг ўринбосарлари, вазирлик ва идоралар раҳбарлари, видеоселектор орқали жойлардан Қорақалпоғистон Республикаси ва вилоятлар раҳбарияти, йирик компаниялар вакиллари, элчилар иштирок этди.\n«Экспорт – иқтисодиёт барқарорлигининг асосий омили. Валюта захираларини кўпайтиришнинг ягона йўли ҳам экспорт ҳажмини кескин оширишдир. Мамлакатимизда экспорт фаолиятини енгиллаштириш ва қўллаб-қувватлаш бўйича кўрилаётган чоралар натижасида ўтган йили экспорт ҳажми 14 миллиард 258 миллион долларни ташкил этиб, 13,6 фоизга ўсган. Кейинги икки йилда экспорт географияси 50та давлатга кенгайиб, 140тага етган. Экспортга 120та янги турдаги маҳсулот чиқарилган. Экспорт таркибида тайёр маҳсулотлар улуши 56 фоизни ташкил этиб, ҳудудий саноат экспорти қарийб 1,7 баробар ўсган. Бироқ, ҳали ҳам мамлакатимизнинг экспорт салоҳиятидан тўлиқ фойдаланилмаяпти», дейилади президент матбуот хизмати хабарида.\nЙиғилишда президент экспортбоп маҳсулотлар таркибини диверсификация қилиш, экспортда хомашё бўлмаган маҳсулотлар улушини камида 60 фоизга етказиш зарурлигини таъкидлади. Шу мақсадда Ўзбекистон Республикасининг 2019-2025 йилларга мўлжалланган Миллий экспорт стратегиясини ишлаб чиқиш бўйича топшириқ берди.\nМазкур стратегия экспортёрларга кўрсатилаётган давлат хизматларини тўлиқ электрон шаклга ўтказиш, уларни молиявий қўллаб-қувватлаш, «Doing Business» рейтингида «ташқи савдо» кўрсаткичи бўйича юқори 50 мамлакат қаторига киритиш масалаларини қамраб олади. Хориж тажрибасидан келиб чиқиб, экспорт қилувчилар фаолиятини мувофиқлаштириш, уларга ҳар томонлама кўмаклашиш мақсадида Ўзбекистон экспортёрлар ассамблеяси ташкил этилади.\nВидеоселекторда экспортни кўпайтиришда йўл қўйилган камчиликларни бартараф этиб, бу борадаги ишларни жонлантириш масалалари муҳокама қилинди.\nЎтган йили ҳудудий экспорт прогнози бажарилмагани, айниқса, Қашқадарё, Сурхондарё, Самарқанд, Жиззах, Наманган вилоятлари ва Тошкент шаҳрида бу борада сусткашликка йўл қўйилгани қайд этилди. Ҳудудий мева-сабзавот экспорти прогноздан анча кам бўлгани, биронта ҳам ҳудудда бу борадаги режа бажарилмагани танқид қилинди.\nШу боис мамлакатимизда 2019 йилги экспорт прогнози ўтган йилга нисбатан 30 фоизга кўп этиб белгиланди.\nДавлатимиз раҳбари экспорт прогнозини таъминлашни аниқ ҳисоб-китоб асосида ташкил этиш, бу борада янги тизим йўлга қўйишни таклиф қилди.\nУнга мувофиқ, аввало, Республика экспорт штаби фаолияти тубдан такомиллаштирилади. Ушбу штабдан вакиллар Қорақалпоғистон Республикаси ва вилоятларга бириктирилади.\nШунингдек, Бош вазир ўринбосарлари ва маслаҳатчилари ўзлари мутасаддилик қиладиган вазирликлар, идоралар ва хўжалик бирлашмалари томонидан экспорт прогнози бажарилиши учун шахсан жавобгар бўлади.\nРеспублика экспорт штаби, Бош вазир ўринбосари ҳамда Инвестициялар ва ташқи савдо вазирлиги тармоқлар ва ҳудудлар бўйича ўн кунлик экспорт жадвалларини ишлаб чиқиб, тузилган экспорт шартномаларини сўзсиз бажариш ҳамда қўшимча келишувлар имзолаш чораларини кўради.\nИккинчидан, ҳар бир ҳудудда экспорт бўйича доимий ишлайдиган вилоят штаблари, туманлар ва шаҳарларда ишчи штаблар ташкил этилади. Уларнинг масъуллигида экспортбоп маҳсулотлар экинларини оптимал жойлаштириш, хўжаликларни сифатли уруғлар ва кўчатлар билан таъминлаш, ҳосилни нобуд қилмасдан йиғиб олиш, саралаш, қадоқлаш, сақлаш ва қайта ишлаш, маҳсулотларни ташқи бозорга чиқаришгача бўлган яхлит тизим йўлга қўйилади. Шунингдек, ушбу штаблар ички ва ташқи логистика, сертификация масалаларига, кичик бизнес субъектларининг экспортини кўпайтириш, керак бўлса, айланма маблағлар учун кредитлар ажратилишига кўмаклашади.\nУшбу вазифалардан келиб чиқиб, ҳар бир вилоят, туман ва шаҳар штаблари таркибига иқтисодиёт, қишлоқ хўжалиги, транспорт, энергетика, божхона, стандарт, савдо-саноат палатаси, карантин бўйича республика идораларининг жойлардаги бошқарма ва бўлимлари ҳамда тижорат банкларидан вакиллар киритилади.\nВилоятлар, туманлар ва шаҳарлар ҳокимларининг биринчи ўринбосарлари ушбу штаблар раҳбарлари, Инвестициялар ва ташқи савдо вазирлигининг ҳудудий бошқарма ва бўлимлари уларнинг ишчи органлари ҳисобланади.\nҲудуддаги штаблар экспортёрлар билан доимий равишда ишлаб, муаммоларини тезда ҳал қилиб боришлари шарт, дейилди йиғилишда. Амалга оширилаётган ишлар натижалари «онлайн» маълумотлар базасига киритилиб, назорат қилиб борилади.\nМисол учун, «Ўзтўқимачиликсаноат» уюшмаси кластерларда пахта хомашёсини етиштиришдан бошлаб, уни чуқур қайта ишлашга, республика бўйича барча текстиль маҳсулотлари экспортига масъул бўлади.\nМаълумки, бу борада 20дан ортиқ халқаро транспорт коридорлари ва йўналишлари йўлга қўйилган, автомобилда халқаро юк ташиш бўйича 30 давлат билан ҳамкорлик ўрнатилган. Лекин логистика ва йўл инфратузилмаси, чегара божхона пунктлари қуввати тобора ўсиб бораётган транзит талабларига тўлиқ жавоб бермаяпти.\nШу боис «Ўзстандарт» агентлигига манфаатдор вазирликлар ва идоралар билан биргаликда сертификатлаш ва стандартлаштириш бўйича мавжуд камчиликларни бартараф этиш топширилди.\nЙиғилишда мева-сабзавот маҳсулотларини экспорт қилишни самарали ташкил этиш масалалари ҳам муҳокама қилинди. Шу йўналишга ихтисослаштирилган 67та туманда экинларини оптимал жойлаштириш, етиштирилган мева-сабзавотларнинг камида 25 фоизини экспортга йўналтириш зарурлиги таъкидланди.\n«Ҳамма аниқ билиши керак: агар экспортбоп мева-сабзавотлар сифатли етиштирилмаса ва хорижга йил давомида етказиб берилмаса, уларнинг экспортини кескин ошириб бўлмайди», – деди Шавкат Мирзиёев.\nМева-сабзавот маҳсулотлари экспортёрларига енгиллик яратиш мақсадида Қозоғистон, Қирғизистон, Беларусь ва Болтиқбўйи давлатлари билан «Яшил йўлак» тизимини жорий қилиш, карантин хизматларидан белгиланган тартибда рухсатнома олиш орқали Хитой, Корея, Япония, Ҳиндистон, АҚШ ва Европа бозорига кириш бўйича кўрсатмалар берилди.\nПрезидент саноатни ривожлантириш бўйича ўтказилган видеоселекторда Тошкент вилоятидаги ҳолатни танқид қилди\n«Сизлар экспортга дўстми ёки душман?» — япон тадбиркорининг ўзбекча бизнес ҳақида айтганлари\nҚалампир экспорти электр энергия ва автомобиллар экспортидан ошиб кетди


oynashga ishonib ersiz kolgan ayol kismati dolzarb mavzu 2 kism\nОйнашга ишониб ерсиз колган аёл кисмати. (ДОЛЗАРБ МАВЗУ) 2-кисм.\nБехруз ва Нозима шанпан виносидан ичишиб сармаст болишди. Шу пайт Нозима музикални сентирдан рамантичиски мусика койиди. Бехруз еса Нозимани валсга таклиф килди. Ери четга ишлашга кетгандан кейн жинсий алока килмаган Нозима Бехрузни койнига кириб Бехрузни махкам кучоклади. Бехруз еса Нозимани котларини гижимлай бошлади. Сармаст болган нозима еса Бехрузни кулогига "жоним сизни севаман бугундан мен сизникиман" деб пичирлади. Икови кови шу зайлда бир-бирини еркалаб опишиб турарди. Бехруз Нозимани емчакларини гижимлай бошлади. Нозима еса "жоним сабр килинг " деб еркаланиб бехрузни ётокка олиб кирди. Бехруз нозимани кийимларини йечиб ози хам йечинди ва бир бирини шимишни бошлашди. Бехруз нозимани бойнига кейн емчагига тушиб емчагини учини тили билан китиклаб ема бошлади. Кейн еса аста корни киндик атрофини опиб еркаларди. Нозима еса ехтирос билан оххх деб толганарди. Бехруз нозимани амига котогини тепадан пасга килиб ишкалаб турар. Нозима еса кийналиб жоним тикинг деб гапирди. Бехруз еса аста тикишни бошлади. Бундан рохатланган нозима оххх иммм деб роса бакирарди. Шу зайлда 10 минут сикишишди. Ва бехруз хам нозима хам бошалди. Ювиниб чикиб бехруз уйига кетди. Кунлар шу зайлда отиб борарди. Орадан 2 ой отиб нозима хомладор болди. Хомлани олдириш максадида доктирга борди доктир еса хомласини олдирса кайтиб бола корормаслигини айтса хам нозима болани олдириб ташади. Хар куни кечкурун нозима ва бехрузни ехтиросли кечалари давом етарди. Руссияда еса акмал огир мехнат килиб пул топиб нозимага юборарди. Кунлар ортидан ойлар отиб 1 йил хам отиб кетди. Акмал нозимага тел килиб билет олганини ва уйга бориш санасини атайлаб 2 кунга нотогри айтди. Бунга нозима ишониб бехруз билан жинсий алокани копрок килишди. Акмал еса айтган кунидан 2 кун олдин уйига кайтди. Бу кеча хам нозима ва бехруз жинсий алока килишаётган еди. Акмал ешик конгирогини босди. Нозима еса ешикни очишни хам хаёлига келтирмади. Акмал еса озидаги кошимча калит оркали ешикни очиб ичкарига кириб караса не коз билан корсинки нозима озга еркакни кучогида ётарди. Бундан газабланган акмал бехрузни роса доппослади. Нозимани еса кип ялонгоч холатида ота ешигини махалласига олиб бориб ташади ва ажрашди. Бунга чидолмаган нозимани отаси нозимани ок килиб кочага хайдади ва у йерлардан кочиб кетишди. Нозима еса 1 бурда нон ва фарзандини онажон деган гапига зор болиб дунёдан коз юмди.\n• Er-xotin orasidaOynashgaIshonibErsizKolganAyolKismatiDolzarbMavzuKism\n← Kim aybdor?Ойнашга ишониб ерсиз колган аёл кисмати! (ДОЛЗАРБ МАВЗУ) 1-кисм. →


Анвар Бердиев: "Футболчиларимизни ҳеч қаерга қўйиб юбормаймиз"\n14 июнь, 08:43\nПро лиганинг 12-турида “Турон” ўз майдонида “Бухоро”ни қабул қилиб 2:0 ҳисобида ғалаба қозонди. Учрашувдан сўнг мезбонлар бош мураббийи Анвар Бердиев матбуот анжуманида иштирок этди.\n- Ғалаба билан табриклаймиз. Ўйин ҳақидаги таассуротларингиз қандай?\n- Табрик учун раҳмат. “Бухоро” устидан қозонилган ғалаба учун мухлисларимизга, раҳбарларимизга ва футболчиларимизга миннатдорчилик билдираман. “Бухоро”га кейинги учрашувларда омад тилайман.\n- Ҳимоячилар рақиб ҳужумчиларига имконият беришмади. Бунга алоҳида тайёргарлик кўрилганмиди?\n- Биз ҳар бир ўйинга ва ҳар бир рақибга ўз қарашимиз бўйича тайёргарлик кўрамиз. Жамоамизни мақсади бор ва шунга қараб тайёрланамиз. Рўзимбой Аҳмедов ҳозирги кунда про лигада Ҳумоюн Муртазоев билан тўпурарлар сафида боряпти. Ўйиндан олдин барибир унга алоҳида эътибор қаратдик. Стандарт вазиятларда ҳам ушбу футболчига алоҳида ёндашиш кераклигини айтгандик. Ўйинчиларимиз кўрсатмаларимизни бажара олишди.\n- Қайси чизиқларга янги футболчиларни жалб этишни режалаштиряпсиз?\n- Бу хусусида аниқ фикр айта олмайман. Яна битта ўйинимиз бор. Шундан кейин хотиржам танаффусга чиқиб олганимиздан сўнг, мураббийлар штаби, раҳбарият билан муҳокама қиламиз ва янги футболчилар жамоамизга қўшилишади, деб ўйлайман.\n- Ҳумоюн Муртазоев ва ёки бошқа етакчиларга Суперлигадан таклиф тушса қўйиб юборасизми?\n- Футболчиларни “Турон” билан шартномалари бор. Мавсум бошида ҳам ўйинчиларимизга таклифлар бўлганди. Аммо “Турон”даги барча футболчиларни қолдира олдим деб ҳисоблайман. Уларни ҳеч қаерга қўйиб юбормаймиз, йил охиригача шартномалари бор. Яна шуни ҳам таъкидламоқчиман: “Бухоро” таркиб бўйича яхши. Бемалол олдига қўйилган вазифани бажара олади. Уларга кейинги баҳсларда ҳам ғалабаларни нишонлаш насиб этсин.


Ўзбекистон расмийлари Американинг Newmont олтин қазиб олувчи ширкати билан солиқ муносабатларини қайта кўриб чиқмоқчилар - Фарғона.Ру ахборот агентлиги\n03:19 msk, 14 Июль 2020\n28.03.2006 21:20 msk\nMetalsplace.com, Omad.Uz, Ўз. ахб.\nАмериканинг Newmont олтин қазиб олувчи ширкати Ўзбекистон молия вазирлигининг корхонага берилган солиқ имтиёзларини бекор қилмоқчилигидан хавотирда. Ширкат вакилларига кўра, кутилаётган ўзгаришлар Зарафшон-Ньюмонт (Zarafshan-Newmont) қўшма корхонасидаги америкаликларнинг эллик фоизлик улушига катта таъсир кўрсатиши мумкин. Бу ҳақда ширкатнинг ўтган пайшанба куни тарқатилган баёнотида айтилади.\n17 март куни Ньюмонт вакиллари Ўзбекистон ҳукумати 2006 йил мобайнида Вазирлар Маҳкамасининг «Ўзбекистон-Америка «Зарафшон-Ньюмонт» қўшма корхонасининг самарали фаолият кўрсатишини таъминлаш ва унга ҳукумат кафолатларини бериш тадбирлари тўғрисида» 151-қарорини қайта кўриб чиқиш ёки бекор қилиш ҳақида огоҳлантирилгандилар.\nҚўшма корхона тузилганидан бир оз ўтгач, 1992 йил мартида қабул қилинган ҳукумат 151-қарори ҚКга катта қулайликлар яратганди. Корхона сармояларни қайтаргунга қадар даромад солиғидан озод қилинган, бу давр тугагач эса «Зарафшон-Ньюмонт» ҚКдан олинадиган солиқлар умумий миқдори даромаднинг 10 фоизидан ортмаслиги керак эди. ҚК импорт солиғидан, мулк солиғидан, чет эллик шерикларнинг қўшма корхонадаги улуши бўлган даромад солиғидан озод қилинганди.\nНьюмонт раҳбарияти томонидан тарқатилган баёнотда «мазкур Қарор «Зарафшон-Ньюмонт» қўшма корхонаси фаолият кўрсата бошлаган даврнинг ҳаммаси учун тегишли» бўлиб ҳисобланишини алоҳида таъкидланади.\nНьюмонт ширкати вакиллари мазкур қарорнинг қайта кўриб чиқилишининг қонунийлигидан шубҳаланадилар ва ҳукумат билан музокаралар олиб бормоқчилар.\nАмериканинг Newmont Mining Corporation, Ўзбекистон геология ва маъданли заҳиралар давлат комитети ҳамда Навоий тоғ-металлургия комбинати билан иккиламчи чиқиндилардан олтин қазиб олишни йўлга қўйиш ва «Зарафшон-Ньюмонт» ҚКни ташкил этиш ҳақидаги баённома 1992 йилнинг 16 январида имзоланганди. «Зарафшон-Ньюмонт» 1995 йилнинг май ойида ишга тушганди. Лойиҳа бўйича капитал сарф-ҳаражат 225 млн. долларни ташкил этган, қийматнинг 60% и халқаро молия институтлари берган қарзлар ҳисобидан молиялаштирилганди.\nЎзбекистон президенти Ислом Каримов «жаҳонда олтиннинг нархи тушган бир пайтда оёғида собит турган» қўшма корхонанинг муваффақиятли фаолиятини бир неча бор қайд этиб ўтганди. Бунинг устига «Зарафшон-Ньюмонт» жаҳондаги энг яхши олтин қазувчи 25 ширкатнинг биридир.\nТаъкидлаш жоизки, ҳар бир йирик сармоя лойиҳаси бўйича Ўзбекистонда ҳар доим чет эллик сармоядорнинг давлат билан муносабатларидаги алоҳида қонун-қоидаларни тартибга солувчи ҳукуматнинг муайян қарори қабул қилинади. Ўзбекистон-Америка муносабатларининг совуши, деб ҳисоблайдилар баъзи бир маҳаллий ва чет эллик экспертлар, Америка мулки улуши бўлган корхоналар учун ҳукумат кафолатларининг бекор қилинишига олиб келиши мумкин.\nАйтгандай, Ўзбекистон ҳукуматининг Ньюмонт имтиёзларини бекор қилиш нияти билан бир вақтнинг ўзида Америка ширкатига қарши маҳаллий ҳуқуқ ҳимоячилари гуруҳи ҳам қўзғалдилар. Минтақа Интернет-сайтларидан бирининг хабар қилишича, тошкентлик ҳуқуқ ҳимоячиси Елена Урлаева республика етказилган эгологик зарар учун товон сифатида «Зарафшон-Ньюмонт» ҚКдан Ўзбекистон бюжетига 1 миллиард АҚШ доллари тўлашни талаб қилган.\nБу ҳақда Урлаева томонидан тарқатилган очиқ хатда айтилади. Ҳуқуқ ҳимоячисига кўра, «Зарафшон-Ньюмонт» ширкати ишлаб чиқариш ҳаражатларини иқтисод қилиш мақсадида арзон ва фавқулодда ҳавфли суюқ цианидларни қўллайди, бунинг атроф-муҳитга таъсирини зарарсизлантиришнинг имкони йўқ.


quroni karim qur'on quron mus'haf musxaf dorul ma'rifa marifa қурон қуръони карим мусҳаф мусхаф дорул маърифа марифа\nМаҳсулот коди: H3080\nМаҳсулотни кўрганлар сони: 13159\nУшбу порали Мусҳафнинг бир нечта қулайликлари мавжуд. Жумладан:\n• 30 пора алоҳида қилинган, яъни 30 та китоб бўлади. Бу, айниқса, жамоат билан Қуръон хатм қилинганда жуда асқотади;\n• Махсус қутида чиқарилмода. Бу Мусҳафни ўзингиз билан олиб юришингиз учун қулайдир;\n• Янги Мусҳафнинг поралари алоҳида қилингани ёш, бўлажак қорилар учун Қуръонни ёдлаш даврида китоблари уриниб кетишини олдини олади (бир порани ёдлаб бўлгач, кейинги порани олиб ёдлайди);\n• Янги Мусҳафнинг поралари алоҳида бўлса ҳам асл Қуръони Каримнинг бетлари билан бир хилдир. Бу ўқувчи учун адашиб кетишнинг олдини олади.


ОАВда тарқатилаётган ахборотларга ёш таснифи қўйилади\n09:33 / 29.07.2017\nЭндиликда тарқатилаётган ахборотларга ёш таснифи қўйилади. Яъни, маълум бир ахборотлар телевидение, интернет нашрлар ва бошқа ахборот каналлари орқали “0+”, “7+”, “12+”, “16+”, “18+” ёзувлари билан тарқатилади. Бу барча ота-оналар учун яна бир карра ўз фарзандлари соғлиғини муҳофаза қилиш борасида қўшимча масъулият юклайди, деб хабар берди Олий Мажлис Қонунчилик палатаси депутати Расул Кушербаев Facebook'даги саҳифасида.\nМаълум қилинишича, Олий Мажлис Қонунчилик палатасида «Болалар соғлиғига зарар етказувчи ахборотдан уларни ҳимоя қилиш тўғрисида»ги Қонун лойиҳаси кўриб чиқилмоқда. Қонун лойиҳаси болалар соғлиғига зарар етказувчи ахборотдан уларни ҳимоя қилиш соҳасидаги муносабатларни тартибга солишга қаратилган.\nҚонун лойиҳаси билан жамоатчиликни яқиндан таништириш ва уларнинг таклифларини олиш мақсадида жойларда ўтказаётган мулоқотларда фуқаролар ўзларининг кўплаб таклифларини билдиришган.\nОАВ қонун лойиҳаси ахборот\nРаддия. Имом-хатиб унинг гапларини нотўғри талқин этган ОАВга ўз сўзини айтди


Тошкент Ташқи ишлар вазирлар йиғинидан қониқиш ҳосил қилди\n24 октябр 2021, Тошкент вақти: 20:22\n7 август куни Тошкентда “Марказий Осиё+Япония” форматида Ўзбекистон, Қозоғистон, Тожикистон ва Япония ташқи ишлар вазирларининг мажлиси бўлиб ўтди.\nТошкентдаги ушбу мажлис чоғида Марказий Осиё ва Япония ўртасидаги ҳамкорлик истиқболлари ва бошқа бир қатор масалалар муҳокама қилинди. Учрашувдан сўнг бўлиб ўтган матбуот анжуманида чиқиш қилган Ўзбекистон Ташқи ишлар вазири Владимир Норов расмий Тошкент “Марказий Осиё+Япония” форматида бўлиб ўтган мажлис натижаларидан қониқиш ҳосил қилганини маълум қилди.\nМаълум бўлишича, Тошкентдаги учрашув чоғида 2006 йилнинг июн ойида Токиода қабул қилинган иш режасини амалга оширишни давом эттириш ҳамда Япония кўмагида минтақавий ҳамкорликни кенгайтириш бўйича келишувга эришилган.\nШунингдек, Ўзбекистон Ташқи ишлар вазири 7 август куни ЕХҲТнинг амалдаги раиси, Қозоғистон ташки ишлар вазири Қанат Саудабаев билан учрашди.


13 октября, 2019 admin Мақолалар\nИслом динида никоҳ ва оила муқаддас деб эътироф этилади ва эркак билан аёл ўртасидаги боғланиш муқаддаслиги ҳимоя қилинади. Шу сабабдан ҳам, Исломда эркак билан аёлнинг никоҳсиз яшашига йўл қўйилмаган. Бу ҳол мусулмонларни никоҳ ва оилага енгилтаклик билан муносабатда бўлишдан қайтарган. Никоҳ оиланинг асосини ташкил қилгани учун ҳам уни тузиш ҳамма вақт ва ҳар қандай даврда дин томонидан, давлат ва жамият томонидан алоҳида эътиборга молик бўлган ҳамда унинг назоратида бўлиб, муҳофаза килинган.\nИслом дини никоҳни, оилани бузилишини раво кўрмайди. Бу ҳақда Қуръони каримда: “Агар улар (эр-хотин)нинг оралари бузилиб кетишидан қўрқсангизлар, эр оиласидан бир ҳакам, хотин оиласидан бир ҳакам юборингиз. Агар (эр-хотин) ислоҳни хоҳласалар, Аллоҳ ўрталарини мувофиқлаштиргай. Албатта, Аллоҳ билимдон ва хабардор зотдир”, — дейилади. Ислом ҳуқуқида оилавий ҳаётни давом эттириш, унда кўзда тутилган мақсадларни рўёбга чиқариш мумкин бўлмай қолгандагина сўнгти чора сифатида ажрашишга рухсат берилади. Пайғамбар (с.а.в)дан келтирилган қуйидаги ҳадиси шариф буни қувватлайди: “Уйланинглар, талоқ қилманглар, чунки талоқ сўзидан Раҳмоннинг арши ҳам ларзага келади”, яна бир ҳадисда “Ҳалол нарсалар ичида Аллоҳга хуш келмайдигани талоқдир”, дейилади.\nОлимларнинг фикрича, одамлар ҳаётининг бирдан-бир тўғри йўли — оилавий ҳаётдир. Унинг дилни таскин топиши, бир-бирига кўнгил қўйиб, меҳр-шафқатли бўлиш ва солиҳ фарзандлар тарбиялашдек олижаноб ғоялар рўёбга чиқишидаги аҳамияти исломий муқаддас манбаларда кўп-кўп зикр этилган ҳамда унинг бузилиб кетиши қаттиқ қораланган. Баъзан эр-хотинлар турмушида бўронлар эсиб, эр-хотинлар саодати ва роҳат-фароғатини лойқалатади. Муҳаббат ришталарини узиб, ҳаётини жаннатдан дўзахга айлантириб қўяди. Бу жиддий муаммога Исломнинг ечими қандай? Эр-хотин орасининг бузилиши ва талоқ фожеаси содир бўлмасдан олдин эр-хотин орасини қандай ислоҳ қилиш мумкин?\nБу хусусда Аллоҳ таоло Қуръони каримда инсонларга тўғри йўлни кўрсатиб шундай марҳамат қилади:\n“Эркаклар аёллари устида раҳбардирлар. Бунга сабаб Аллоҳ уларнинг бировларини бировларидан (яъни, эркакларни аёллардан) ортиқ қилгани ва эркаклар (хотинлари ва оилалари учун) мол-мулкларидан сарф-харажат қилганларидир. Бас, ибодат-итоатли ва (эрлари) йўқлигида Аллоҳнинг ҳифзу ҳимояти билан (эрларининг мол-мулкларини ва ўз иффатларини) сақловчи хотинлар — яхши хотинлардир. Аёлларингизнинг итоатсизлигидан қўрқсангиз, аввало уларга панд-насиҳат қилинглар, сўнг (яъни, насиҳатларинг кор қилмаса), уларни ётоқларда тарк қнлингиз (улар билан бир жойда ётманг, яқинлашманг), сўнгра (яъни, шунда ҳам сизларга бўйинсунмасалар), уринглар! Аммо сизларга итоат қилсалар, уларга қарши бошқа йўл ахтарманглар. Албатта, Аллоҳ энг юксак ва буюк бўлган Зотдир. Агар эр-хотиннинг оралари бузилиб кетишидан қўрқсангизлар, эрнинг уруғ-аймоғидан бир ҳакам, хотиннинг уруғ-аймоғидан бир ҳакам чақирингиз. Агар улар ислоҳ қилишни истасалар, Аллоҳ эр-хотин орасига иттифоқликни солур. Албатта, Аллоҳ билгувчи ва хабардор бўлган Зотдир”. Нисо сурасидаги ушбу ояти карималарнинг нозил бўлиш сабаби ҳақида муфассирлар шайхи Ибн Жарир Табарий “Жамиъ-ул-баён” китобларида айтадилар: “Оят Саъд ибн Рабиъ ва унинг аёли Ҳабиба бинти Зайдлар хусусида нозил бўлиб, аёл эрининг буйруғини бажармаганида, у аёлини урган. Аёлнинг отаси қизи билан Пайғамбар (а.с)нинг олдига келиб, қасосни талаб қилди. Набий (а.с): “Эридан қасос олсин”, деб айтдилар. Аёл отаси билан қасос олишга кетаётгани-да, Набий (а.с): “қайтинглар, Жаброил олдимга келди», дедилар. Шунда Аллоҳ таоло: “Эркаклар хотинлар устида раҳбардирлар…”, оятини нозил қилган. Расулуллоҳ (с.а.в): “Биз бир тадбир ирода қилдик ва Аллоҳ бир тадбир ирода қилди. Аллоҳ ирода қилган тадбир яхшилик бўлиб, қасосни бекор қилди”, -дедилар.\nУшбу ояти каримага кўра Аллоҳ аёлларни икки қисмга бўлди:\nРаббисига итоатгўй, солиҳа ва эрларига яхшилик қилувчи аёллар.\nҒалаёнчи, осий-итоатсизликлари билан шайтонга эргашадиган аёллар.\nЭрларига итоатгўй солиҳа аёллар Аллоҳнинг буйруқларини муҳофаза қилишади ҳамда устларидаги ҳақларини адо этишади. Ўзларини фаҳш ишлардан сақлаб, эрларининг орзу-умидларини бекор қилишмайди. Ана шулар иффатли, омонатдор ва фозила аёллардир. Аммо итоатсиз, исёнчи, эрларига мутакаббирлик қилиб, бўйин эггиси келмайдиган аёллар ҳам бор. Ояти каримага мувофиқ эркаклар уларга биринчи навбатда панд-насиҳат қилиши, агар ваъз эслатмалар фойда бермаса, аёлларини ётоқда тарк қилишлари, яъни қўшилмасликлари керак. Ибн Аббос айтади: “Аёлига орқасини ўгириб, у билан қўшилмайди”. Агар мавъизада ҳам, ҳижронда ҳам қайтмаса, одоб учун аёлни майиб қилмайдиган даражада, раҳм ва юмшоқ уриш билан жазолайди. Токи унинг бошидан ғалаён ва итоатсизликка бошлаган шайтон чиқиб кетсин. Агар ҳамма йўл ва воситалар эр-хотин орасининг ислоҳ бўлишига олиб келмаса, бошлиқ икки адолатли ҳакам — эр ва хотин томонидан бир кишидан тайинлаши керак бўлади. Шу икки ҳакам тушунмовчилик келиб чиққан мавзуни қидириб, эр-хотин орасини муҳокама йўли билан ислоҳ этишга ҳаракат қилишади:\n“…Эрнинг уруғ-аймоғидаи бир ҳакам, хотиннинг уруғ-аймоғидан бир ҳакам чақирингиз. Агар улар ислоҳ қилишни истасалар, Аллоҳ эр-хотин орасига иттифоқликни солур…” Ислом душманлари шариатдаги уруш ва танбеҳ билан тарбиялаш мавзусини ўзларига ёмонлаш учун асосий қурол қилиб олган. Қуръон назарларимизни ўзининг ягона, боқий шариатига қаратади. Чунки аввалги оятда ворид бўлган: “Бунга сабаб Аллоҳ уларнинг бировларини бировларидан (яьни, эркакларни аёллардан) ортиқ қилгани…”.\nАллоҳ таоло эркакларни аёллардан устун қилди, дейилса қисқароқ ва мўьжазроқ бўлар эди. Оят бундай шаклда нозил бўлганини Шайх муфассир олим Али Ас-Собуний қуйидаги тамсиллар билан изоҳлайди. «Аллоҳ субҳонаҳу ва таоло аёлни эркакдан яратган бўлиб, улар аслида бир тан, худди бир танада жойлашган иккита руҳлигига эътиборни қаратди. Шунинг учун уларнинг бири иккинчисига худди ўз тана аъзолари бир-бирига ҳарис бўлганидек ҳарис бўлиши керак. Эркак ва аёл тана аъзоларига ўхшаб, бири бош бўлса, бошқаси юрак ва бадан бўлсин. Ҳеч қайси бир аъзо бошқа аъзодан ўзини юқори тутмай, ҳар бири ҳаётда ўз вазифасини бажаради. Одам жисмида қулоқ, кўз, юрак, қўл ва ундан бошқа аъзолар бор. қулоқ кўзсиз, қўл оёқсиз яшай олмайди. Шу сабабли қалб меъдадан, бош эса қўлдан афзалроқ эмас, чунки уларнинг ҳаммаси ўз вазифасини интизом билан бажариб, бири иккинчисисиз туролмайди. Мана шу нозик чегара хусусида ушбу улуғ оят келган: “..Бунга сабаб Аллоҳ уларнинг бировларини бировларидан (яъни эркакларни аёллардан) ортиқ қилгани…”. Аллоҳнинг борлиқдаги суннати ва ижтимоий ҳаётдаги шарт-шароитлар оила ишларини назорат қиладиган бир ҳомий — бошлиқ бўлишини тақозо этади. Бу ҳомий оиланинг фойдасини кўзлаб, вазифасини комил ва афзал йўл билан адо этиши керак. Токи оила Ислом хоҳлаган инсоний жамиятнинг қурилишига биринчи уруғ бўлиб қадалсин. Чунки оиланинг саломатлиги — жамиятнинг саломатлиги, оиланинг бузилиши — жамиятнинг бузилиши ва хароб бўлишидир. Аллоҳ эркакларга аёллар устидан ҳомийлик, тарбиячилик, бошқарув, ҳимоя ва қўриқлаш вазифаларини юклаган. Ислом душманлари ҳомийликни Аллоҳнинг динига тош отиш учун восита қилиб олишган. Уларнинг даъволарича, “Ислом аёлни уришга рухсат беради. Аллоҳ қандай қилиб, аёлларни уришга рухсат берди. Ахир, бу аёлларга душманлик эмасми?”\nЖавоб шуки, қуръон аёлни уришга рухсат берди. Лекин қачон урилади ва қандай қилиб? Асосий гап шунда.Бу иш аслида муолажа — даводир, зарурат туғилгандагина мурожаат қилинади. Аёл эрининг ҳаётини бузиб, “бошига чиқса”, шайтон кўрсатмаларига эргашса, гуноҳ ишларни қилаверса, бундай ҳолатда эр нима қилиши керак? Уни ётоқда тарк этсинми, талоқ берсинми ёки ўз ҳолига ташлаб қўйсинми? Талоқ оила устунларини парчалаб, иттифоқликни йўқотади. Агар енгилроқ зарарни улуғроқ зарарга солиштирсак, енгилроғини амалга ошириш чиройлироқ ва гўзалроқ бўлиб чиқади. Бундан ташқари, уриш баъзилар ўйлаганидек, аёлни хорлаш эмас. Балки муолажа йўлларидан бири бўлиб, баъзи ҳолларда яхшиликни тушунмайдиган ва чиройли муомала наф, фойда келтирмайдиган пайтларда бу нарса наф келтаради. Шоир айтганидек: “Қул урилар асо бирла, Ҳурга етар ишора”. Ислом динида эрнинг оиладаги раҳбарлик вазифаси масъулият деб талқин қилинади. Лекин оила бошлиғи, баъзилар хаёл қилганидек, оила аъзоларига жабр-зулм ўтказиш дегани эмас. Оила бошлиғи сифатида эр оиланинг ҳар томонлама баркамол, саодатли, тинч-омон бўлишига масъулдир. Ҳар қандай оилавий можарони тинчлик йўли билан оқилона ҳал қилиш мумкин. Оилада эрнинг вазифаларидан энг муҳими хотиннинг ҳақларини тўла адо этишдир. Уни қурби етганча ризқ-рўз, кийим-кечак ва уй-жой билан таъминлаш эрнинг зиммасидаги вазифадир. Эрлар хотинлари ва фарзандларини, албатта, ҳалол йўл билан топилган маблағ асосида таъминлаб туришлари лозим. Оила аъзолари ҳам шу билан бир қаторда ўз оила бошлиқларини доимо ҳурматини сақлашлари керак. Шундагина оила ҳар доим тинч-тотув, фаровон бўлади. Фарзандлар юксак онгли, одоб-ахлоқли бўлиб етишадилар.\nPrevious Post:ЭКСТРЕМИЗМ-ҲАЛОКАТГА ЭЛТУВЧИ ЙЎЛ\nNext Post:АҚЛНИНГ ОФАТИ ЁҲУД ҲАЛОКАТНИНГ ИККИ САБАБИ


Саҳифа 8 22\nПайғамбар (с.а.в.)нинг даврларида ёдлаб олиш ва ёзиш йўли билан Қуръонни жамъ қилиниши\nЮқорида айтилганидек, саҳобалардан Қуръонни тўла ҳолда ёзиб ва ёдлаб олганлар бор эди.\nАл-Бухорий Анас разияллоҳу анҳу(р.а.)дан ривоят қиладилар: „Расулуллоҳ даврларида тўрт киши Қуръонни жамъ қилган эди. Ҳаммалари ансорлардан эдилар. Булар: Убай бин Каъб, Муоз бин Жабал, Зайд бин Собит ва Абу Зайд».\nБу ҳақда Имом Муслим ҳам Ҳамомдан ривоят қилганлар. Имом Бухорийнинг ҳазрати Анасдан келтирган бошқа бир ривоятларида бундай дейилади: „Пайғамбар вафот этган пайтларида тўрт кишидан бошқа ҳеч ким Қуръонни жамъ қилмаган эди: Абуд Дардо, Муоз бин Жабал, Зайд бин Собит ва Абу Зайд».\nИбн Касир айтадилар: „Бу ерда ҳазрат Анас тўрт ки шидан бошқа деганларида фақат ансорларни кўзда тутаяптилар, чунки муҳожирлардан ҳам жамъ қилганлар борлигига шубҳа йўқ».\nИмоми Насоий саҳиҳ иснод билан Абдуллоҳ бин Умар-дан ривоят қиладилар: „Қуръонни жамъ қилдим ва уни ҳар бир кеча тўла ўқир эдим. Буни эшитиб Пайғамбар алайҳиссалом: „Уни (Қуръонни) ҳар ойда (тўла) ўқи(б чиқ),»- дедилар.( Ҳадиснинг асли ,,Саҳиҳ»да).\nШаъбий айтадилар: „Пайғамбар замонларида Қуръонни олти киши жамъ қилган эди: Убай, Зайд, Муоз, Саъд бин Убайд, Абу Зайд ва Мужаммиъ бин Жория».\nМуҳожирлардан Усмон, Али, ибн Масъуд, Солим Мавло Ҳузайфа, Абдуллоҳ бин Умар ва ибни Ослар ҳам Қуръонни жамъ қилганликлари ҳақида ривоят бор.\nИбни Сириндан ривоят қилинадики, ҳазрати Али рази-яллоҳу анҳу айтдилар: „Расулуллоҳ вафот қилганларида, то Қуръонни жамъ қилмагунимча жумъа намозидан бошқа намозларда ридо(устки кийим)имни киймайман, деб қассам ичдим. Шундай қилиб уни жамъ қилдим ( ёд олдим)».\nХудди шундай ҳадис Икрамадан ҳам ривоят қилинган. Унда айтилишича ҳазрати Абу Бакр Сиддиқ Икрамага: „Ҳа, (Али ридосини кийганини) кўрмадим»-, деганлар.\nҚуръоннинг нозил бўлган оятларини саҳобалар ёзганликлари ва уни тарқатганликларига Умар разияллоҳу анҳунинг Исломга кириш воқеалари ҳам далил бўла олади, Ҳазрати Умар сингилларининг уйига бостириб кирганларида, у ердаги кишиларнинг қўлида Қуръон оятлари битилган матони кўрадилар ва уни ўқиб беришликларини сўрайдилар. Оятларни эшитиб, ниҳоятда таъсирланадилар (Ривоят).\nИмом Бухорийнинг „Саҳиҳ»ларида: „Бизлар кофирлар юртига қилинган футуҳотларда Қуръонни ёнимизда олиб юришликдан манъ қилинган эдик»-, деган ривоят ҳам бор, Мана шундан маълумки, Қуръони Карим нозил бўлишининг биринчи кунларидаёқ ёзила бошлаган.\nИмом Бухорий айтадилар: „Қуръон пайғамбар алайҳис-салом даврларидаёқ тўлиқлигича ёзилган ва ҳифз қилинган эди. Лекин, тарқоқ ҳолда, ясси тош тахтачалар ва хурмо пўстлоқларига ёзилган эди. Уни Абу Бакр Сиддиқ халифалик даврларида саҳифаларга жамъ қилдирдилар».(„Мал-Қуръон» китоби, 215 бет.)\nРовийлардан Ҳоким ва бошқалар, Қуръон биринчи марта пайғамбар (а.с.) даврларида жамъ қилинди, дейдилар.\nЗайд бин Собит айтадилар: „Расулуллоҳнинг ҳузурларида териларга ёзилган Қуръонни тартибга солар эдик». Байҳақий: „Бу „тартибга солиш»дан мурод, нозил бўлган парча-парча оятларни Расулуллоҳнинг кўрсатмаларига биноан жой-жойига қўйиб, сураларга жамлаш бўлса керак», - дейдилар.\nҲорис ал-Муҳосибий „Фаҳмус-сунан» китобида „Қуръоннинг битилиши янгидан қилинган иш (яъни бидъат) эмас»,-дейди. Ибн Сирин раҳимаҳуллоҳдан: „Расулуллоҳ даврларида Қуръонни тўрт киши жамъ қилганлигида ихтилоф йўқ. Булар: Муоз, Убай, Зайд ва Абу Зайд. Лекин қуйидаги уч кишининг иккиталарида ихтилоф бор. Баъзилар Абуд-Дардо ва Усмон, баъзилар Усмон ва Тамимуд-Дорий ҳам жамъ қилган дейдилар».\nҚуръонни тўплам ( мусҳаф) ҳолида жамъ қилганлар ичида Миқдод бин Амр ва Абу Мусо ал-Ашъарийлар ҳам бор эди. Ал-Ашъарий кейинчалик ўзининг тўпламини „Лу-бобул-қулуб» деб атади.\nРасулуллоҳнинг амрларига мувофиқ Қуръони Карим турли ҳажмдаги 114 та сурага бўлинди ва ҳар бир сурага муаййан ном берилди, Қуръоннинг охирги ояти пайғамбар вафотларидан тақрибан саксон кун аввал нозил бўлди.\nАс-Суютийнинг „Ал-Итқон фи улумил-Қуръон» китобларида ал-Хитобий деган зот, пайғамбар (а.с.) даврларида Қуръоннинг мусҳаф (тўплам, муқоваланган) қилиб жамъ қилинмаганлигининг сабаби, Расулуллоҳ (с.а.в.) Қуръонни баъзи ҳукмларига, унинг тиловатига носих (бекор қилувчи) оятлар ёки зиёда оят келиб қолармикан, деб кутганларидадур. Пайғамбарнинг вафотлари билан Қуръоннинг нузули интиҳосига етгач ва носих ёки зиёда оят келишлик эҳтимоли тугагандан сўнг, Аллоҳ таоло пайғамбар (а.с.) дан кейинги биринчи халифага Қуръонни тўплам қилишликка илҳом берди,— дейдилар.(„ Ал- итқон», 1-жилд, 58 бет.)\nРасулуллоҳ ва мўъминлар Қуръондан бирон-бир оят йўқолмаслигига ишончлари комил эди. Бунда ёзишдан кўра ёд олиш қобилиятига кўпроқ эътимод қилинар эди. Араблар ўзларининг муҳофаза қувватларига жуда ишонар эдилар, улар (ўз ёзувлари бўлишига қарамасдан. тарж.) ёзмайдиган, ўқимайдиган, оми эканликлари билан фахрланар, узун-узун қасида ва мадҳияларни бир эшитишдаёқ ёдлаб олардилар. Шунинг учун ҳам улар Қуръондан нимаики нозил бўлса, дарҳол дилларига жо этардилар. Қуръони Карим Аллоҳнинг муқаддас Каломи эканлигига саҳобаларда ҳеч қандай шубҳа йўқ эди. Уни ёд олишни Исломнинг фарзларидан бири деб, билар эдилар. Ўз аҳллари, ёр-биродарларидан йироқда, ҳижрон азобига сабр қилган, кўп азиятларни тортган, ҳатто ҳаётларини Ислом динига фидо қилган биринчи мусулмонлар Қуръон оятларини ёдлаш ва уни тиловат қилишлик билан буюк тасалли топар эдилар. Улар Қуръони Каримдан янги оят нозил бўлган вақтларда, ўзларини қайтадан ҳаётга келгандек ҳис қилардилар.\nСаҳобаларнинг Қуръонни ёд олишга бўлган завқу шавқларига далолат қиладиган хабарлар кўп. Расулуллоҳ (с.а.в.) Қуръондан таълим бериш, уни тиловат қилишликка катта эҳтимом кўрсатар ва таълим-тарбия, иршод ишларини Каломуллоҳни ёд олган, қориларга топширар эдилар. (Мал-Қуръон» китоби.132 бет)


Қардошлик ва дўстликнинг кўнгилочар саҳифалари - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nҚардошлик ва дўстликнинг кўнгилочар саҳифалари\nЧоп этилган 11 Октябр 2018\tКӯришлар: 753\nШу йилнинг 7-8 август кунлари Тошкентда «Ўзбек мумтоз ва замонавий адабиётини ўрганиш ва тарғиб қилиш масалалари» бўйича Ўзбекистон ёзувчилар иттифоқининг биринчи конференцияси бўлиб ўтди. Унда Тожикистон ёзувчилар иттифоқи раиси Низом Қосим қатнашиб нутқ сўзлади. Қуйида ана шу нутқнинг қисқартирилган вариантини эътиборингизга ҳавола этамиз.\nТожиклар ва ўзбекларнинг дўстлик анъаналари ва адабий алоқалари тўғрисида сўз кетар экан, даставвал Мавлоно Абдураҳмон Жомий ва Мавлоно Алишер Навоий номини тилга олишади ва бу чиндан ҳам ўринлидир. Ҳақиқатан ҳам шундай. Бу икки буюк сиймо ёрқин ва ўчмас йўлчи юлдузлар каби олис замонлардан халқларимиз ва ўлкаларимизни мангу ҳамдиллик ва ҳамбасталикка ҳидоят этиб туради. Лекин шуни айтиш керакки, бу икки улуғ сиймо муомала ва муносабати фақатгина тожикларнинг ўзбеклар билан яқинлигини эмас, балки минтақадаги бошқа туркзабон халқлар билан ҳам қадимдан яқин эканлигини ифодалайди. Агар шундай бўлмаганда, бу қадар улуғлик кашф этмаган бўлур эди.\nТожиклар ва ўзбеклар ва бошқа туркзабонлар адабий алоқалари, халқларимизнинг муносабати, муомала ва яқин дўстлиги илдизлари чуқур ва тадқиқотчилардан уни ҳар томонлама ўрганиш, нуқтаи назарларини баён этиш тақозо этилади. Шунга қарамасдан, Мавлоно Абдураҳмон Жомий ва Мавлоно Алишер Навоий ўртасида қарор топган дўстлик, яқинлик, устозу шогирдлик тожик ва ўзбек халқларининг дўстлиги рамзига айланиб кетгани ҳақиқат ва юқорида таъкидлаганимиздай ҳар вақт дўстлик ҳақида сўз кетганда, беихтиёр адабиётимизнинг ана шу икки шоҳсутуни ёдга олинади.\nБу икки улуғвор шахс - устоду шогирд дўстлиги шу қадар зич ва мустаҳкам бўлганки, мана орадан беш асрдан кўпроқ вақт ўтган бўлса ҳам самимият, инсоний муҳаббат, адиблик тимсоли бўлиб келмоқда. Улар учун миллат, тилнинг аҳамияти бўлмаган, маънавий яқинлик муҳим, кўнгил ва ниятларнинг бирлиги юқори бўлган, холос.\nНавоий улуғ устозини содиқ фарзандидай эъзозлар, ҳурмат қилар ва кўплаб самимий сатрларни унга бағишлаган эди. Жумладан, Шом сафаридан қайтган Мавлоно Жомийни икки маънога эга бўлган «шом» сўзига нисбат бериб, жаҳонгард ойга ўхшатади ва «жаҳонгард ой»ни «фалакнинг жаҳонтоб қуёши»дан афзал, деб билади.\nИнсоф бидеҳ, эй\nТо з-ин ду кадом\nхубтар кард хиром -\nХуршеди љаҳонтоби ту\nаз љониби субҳ,\nЁ моҳи љаҳонгарди ман\nаз љониби Шом?\nИнсоф билан айт, эй кул\nСен учун қай бири ёқимли,\nхушрўй, хиромон -\nТонг чоғи кўринган Жаҳон-\nтоб офтобмикан ё\nШомдан келаётган жаҳон-\nгард моҳтобмикин ё?\nДунё тожикзабонлари адабиётида кўнгилларни ўртовчи марсиялар кўп, лекин Мавлоно Навоийнинг устоди вафотига бағишлаб ёзган марсия каби дилсўз марсия камдан-кам учрайди.\nЗ-ин азо дар ҳама олам на\nгадо монду на шоҳ,\nКи кашиданд ба сўги\nту дусад нолаву оҳ.\nШаҳриёрони љаҳон чок\nзада љома ба тан,\nПеши тобути ту пўянда\nба аҳволи табоҳ.\nБу оламда аза тутмаган\nна гадо қолдию, на шоҳ,\nСени сўроқлаб ғамга ботди,\nчекди фарёд, нола э воҳ.\nЖаҳон шоҳлари яқо чок\nэтиб йиғлади беун, бесас,\nТобутинг қошида оғир\nсукутга чўкибон илло.\nБу анъана кейинчалик кўплаб адибларимиз шахсияти ва ижодиётида давом этиб, ўзаро дўстлик, ижодий яқинлик ва икки тилда асарлар ёзиш орқали ривож топди. Дарвоқе, икки тил-тожик ва ўзбек тилида ижод қилиш ҳам Навоийдан бошланган. Чунончи, ушбу масаланинг мумтоз танқидчиси Абдулғани Мирзоевнинг таъкидлашича, Хожа Ҳофизнинг Мавлоно Навоийга таъсири шу даражада кучли бўлганки, ғазал жанрини ўзбек адабиётида устувор жанр сифатида шаклланиши учун замин яратган ва Навоий тожик-форс девони орқали ғазалсаро шоирлар қаторидан ўрин олган. Таниқли академикнинг фикрича «Алишер Навоий буюк адабиёт вакили сифатидагина эмас, балки адабиёт ва санъат аҳлининг ҳимоячиси ва 15 асрнинг иккинчи ярмида Мовароуннаҳр, Хуросон ва Эрон халқлари фани, адабиёти ва санъатининг ривожланишига муносиб замин тайёрлашга катта ҳисса қўшган, Абдураҳмон Жомийдан кейин, форс-тожик ғазалнавислари орасида энг пешқадамлардан бири сифатида адабиётимиз тарихига кирган шахслардан биридир». Бошқа халқ адабиётига кириш эса, албатта, Мавлоно Навоийнинг юксак истеъдоди, фаросати, ақл-заковати, шеър тилига эътиқоди, чинакам сўз санъаткори, ҳамдилликни ҳамзабонликдан юқори қўйишидан дарак беради.\n«Ўзбек ва тожик адаб аҳлининг дўстлиги улуғ устозларимиз - Жомий ва Навоий дўстлиги каби ҳақиқий ва самимийдир. Бу дўстликни яна ҳам равнақ топтириш менинг орзумдир», - деб ёзган эди машҳур ўзбек адиби Ғафур Ғулом. Ширинзабон шоирнинг бу орзуси амалий бўлаётгани, халқларимиз адиблари орасидаги самимий дўстлик муносабатлари тобора мустаҳкамланиб, адабий алоқаларимиз илдиз отиб бораётганлиги кишини қувонтиради, албатта.\nШуниси диққатга сазоворки, устоз-шогирдликни икки томонлама мушоҳада қилиш мумкин. Масалан, машҳур тожик носири ва драматурги, Тожикистон халқ ёзувчиси, республика Фанлар академияси аъзоси Сотим Улуғзода шундай ёзади: «Қалбимни забт этган ва завқ бағишлаган шоирлар тўғрисида сўз борар экан, Ҳамзани эсламасдан иложим йўқ. Менинг ўсмирлигим ва ёшлигим Ўзбекистонда ўтди ва Ҳамза биринчилардан бўлиб менга мусиқа ва театрни севишга ўргатди. Шунинг учун ҳам, унинг номи мен учун қадрли ва тожик ёшларининг унинг шеъри ва саҳна асарларига меҳр қўйганлиги мени хурсанд қилади».\nБизнинг фикримизча, Тожикистонда туғилиб, ўзбек халқининг номдор кишиларига айланган Ўзбекистон халқ ёзувчилари Абдулла Қаҳҳор ва Пиримқул Қодиров, Ўзбекистон халқ шоираси Ҳалима Худойбердиева, шоир Назармат Эгамназаров, насрнавислар Зайниддин Дўстматов ва Шойим Бўтаевлар ҳам тожик адабиёти ва унинг устодлари тўғрисида шундай фикрларни баён этишлари мумкин.\nБу икки дўст ва биродар фақатгина икки халқ, икки ўлканинг адабий алоқаларини давом эттирибгина қолмасдан, балки уни халқаро миқёсга кўтаришга ҳам муваффақ бўлдилар. Чунончи, 1958 йилнинг октябр ойида Тошкент шаҳрида Осиё ва Африка мамлакатлари ёзувчиларининг биринчи Конференцияси бўлиб ўтди. Бу муҳим тадбир муносабати билан Шароф Рашидов дўсти Мирзо Турсунзоданинг фаолиятига юксак баҳо бериб ёзган эди: «Мен ана шу комитетга раислик қилишдек шарафли вазифага муяссар бўлдим. Мирзо Турсунзода комитетнинг ғоятда фаол аъзоларидан бири эди. Унинг Африка ва Осиё тараққийпарвар ёзувчилари билан ижодий алоқаси ва шахсий муносабати ишимизни кўп жиҳатдан енгиллаштирди. Мирзо Турсунзоданинг жўшқин фаолияти ва юксак обрў-эътибори конференция қатнашчилари ўртасида ҳамфикрлилик ва дўстлик вазияти пайдо бўлишига замин бўлди».\nТожик сўз санъаткорларининг асарларини ўзбек тилига ва ўзбек шоир ва ёзувчиларининг асарларини тожик тилига таржима қилиш ва нашр этиш анъанаси бугунги кунда ҳам давом этяпти. Икки дўст, икки давлат сарварларининг оқилона сиёсати туфайли бу иш яна авж олди. Икки халқ дурдона адабиёти намуналарини кўпроқ таржима қилиб, ҳамдиёрларимизга пешкаш этиш галдаги вазифамиздир.\nТожикистон ёзувчилар иттифоқида тожик ва ўзбек адиблари ҳамиша ёнма-ён туриб ижод қилганлигини кўришингиз мумкин. Бугунги кунда ўзбек шоир ва ёзувчилари бизнинг ижодий ташкилотимизда 20 нафардан кўпроқ бўлиб, ўзбек бўлими Тожикистон ёзувчилар иттифоқининг энг фаол бўлимларидан бири саналади.\nИкки йил илгари мамлакат Президентининг бевосита қўллаб-қувватлаши билан ёзувчилар иттифоқи қошида бадиий таржима Маркази ташкил этилди ва унинг фаол ва сермаҳсул бўлимларидан бири ўзбек бўлимидир. Шу кунгача кўплаб назм ва наср тўпламлари, жумладан, бугунги тожик ҳикоя ва шеъри икки китоби ўзбек тилида таржима қилиниб, чопга ҳозирланди. Ўтган йили моҳир таржимонлардан бири Омон Жуманов энг яхши тожик насрий асарлари таржимаси учун Садриддин Айний номидаги адабий мукофотга сазовор бўлди. Бир қатор ёш ўзбек адиблари Тожикистон ёзувчилар Иттифоқи аъзолигига қабул қилинди.\nБиз бир-биримиз билан фақат энг яқин қўшни сифатида боғланганимиз йўқ, балки бир-биримиз билан қариндош-уруғлик ришталари билан ҳам мустаҳкам боғланганмиз. Аждодларимиз асрлар давомида бирга яшаб, бир дастурхон атрофида гурунг қилганлар, бир дарёдан сув ичиб, бир заминда экин-тикин қилганлар. Биргаликда қишлоқ ва шаҳарларни обод қилиб, бир-бири билан қуда-қудағай бўлиб кетганлар. Бир-бирларидан қиз олиб, қиз узатганлар, оила қурганлар. Бу анъана ҳозир ҳам давом этяпти. Кўплаб оилаларда икки тиллилик мавжудлиги ҳам буни тасдиқлаб туради. Шунинг учун ҳам, бизни икки тилда сўзлашувчи битта халқ, деб аташади ва бу атамада ҳеч қандай муболаға йўқ. Бугунги кунда икки халқ адабиёт ва санъат арбоблари номи қўйилган кўча ва хиёбонлар, театр, боғу майдон, бекатлар ва станциялар Тожикистонда ҳам, Ўзбекистонда ҳам борлиги ҳеч кимни ҳайратлантирмайди. Чунончи, Душанбе шаҳридаги энг катта кўчалардан бирига Алишер Навоий номи берилганлиги, Спитамен ноҳияси халқ театри Ўзбекистон халқ артисти Шукур Бурҳонов номи билан аталиши ва шу ноҳия марказидаги боғ тожикистонлик ўзбек шоири Аширмат Назаров номини олганлиги, Тошкентдаги янги метро станцияларидан бирига Мирзо Турсунзода номи берилганлиги, икки халқнинг дўстлиги рамзи сифатида Самарқандда Мавлоно Абдураҳмон Жомий ва Мир Алишер Навоий ҳайкали ўрнатилганлиги, шунингдек, муҳтарам Президентимизнинг фармони билан Душанбе шаҳрида Мир Алишер Навоий боғи ташкил этилиб, у ерда икки буюк сиймо - Абдураҳмон Жомий ва Алишер Навоий ҳайкали бунёд этилиб, яқинда Ўзбекистон Президенти муҳтарам Ш.Мирзиёев иштирокида очилганлиги бунга ёрқин мисолдир. Бундан кейин ҳам, бу анъана давом этишига шак-шубҳа йўқ, албатта.\nИкки давлат сарварларининг оқилона сиёсати шарофати билан тожик ва ўзбек халқлари орасидаги дўстлик иплари яна ҳам мустаҳкамланди, қўшничилик муносабатларида янги давр бошланди.\nЯқинлик ва дўстликнинг кўнгилочар бундай саҳифалари яна ҳам кўпаяверсин, халқларимиз ўртасидаги меҳр-оқибат, самимият, адабий алоқалар, шоир ва адибларимизнинг ижодий ҳамкорлиги кундан-кунга равнақ топаверсин.\nТожикистон Ёзувчилар иттифоқи раиси.\nҲамма нарса ўз номи билан аталгани маъқул. Сариқ арчалар, деган иборани ўқишингиз билан "Арча ҳам сариқ бўларканми?!"- деб сўрашингиз, табиий.\nҲозир ҳамма нарса бўлиши мумкин, деган хулосага келиб қўйганман мен. Ям-яшил арчаларнинг сап- сариқ тусга киришидан ҳайратланмай қўйганлигимга анча бўлди. Янги милодий йил арафасида, қишин-ёзин ям-яшил бўлиб турувчи\nМИЛЛАТ ПЕШВОСИ – СУҒД ВИЛОЯТИДА\n28 март куни Панжакент шаҳрида Тинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам Эмомали Раҳмон катта маданий ва ижодий мажмуани очди.\nДастлаб Миллат пешвоси мажмуа майдонида Тожикистон Халқ шоири Лойиқ Шерали ёдгорлиги устидан пардани очиб, унинг пойига гулчамбар қўйди. Баландлиги 6,3 ва кенглиги 6 метрни ташкил қилувчи ёдгорлик ҳайкалтарошлар -\nСизнинг IPнгиз: 75.101.220.230\nБугун: 29-09-2020 19:44:28